Nustatyti miško žemės ir medynų apskaitos tvarką, t. y. aiškiai apsirašyti miško žemės sklypų ir medynų apskaitos procesus.

2023 m. ir ankstesnių auditų metu nustatėme, kad apskaitos informacijos trūkumai sudaro sąlygas neteisingai Aplinkos ministerijos žemės ir medynų apskaitai: nėra nei žemės, nei medynų apskaitos registrų, kuriuose būtų informacija apie šio turto įvedimo į apskaitą datą, įsigijimo savikainą, vertės pokytį per laikotarpį ir likutinę vertę. Be šios informacijos teisinga žemės ir medynų apskaita negalima.Kadangi registrai reikalingi žemės ir medynų vertėms pagal VSAFAS apskaičiuoti, o už jų pateikimą vadovaujantis minėtu nutarimu yra atsakingas aplinkos ministras, jis ir turėtų nustatyti registro sudarymo tvarką. Tvarka turėtų apimti pareigas asmenų, kurių patikėjimo teise valdomą žemę pagal teisės aktus į apskaitą traukia Aplinkos ministerija, taip pat asmenų, kurie pagal teisės aktus turi pareigą apskaičiuoti žemės ir medynų vertes ir kitą informaciją.Rekomendaciją laikysime įgyvendinta, kai Aplinkos ministerija nustatys žemės ir medynų registro sudarymo tvarką ir jų vertė finansinėse ataskaitose bus apskaičiuota pagal VSAFAS reikalavimus.


Atsižvelgiant į Sveikatos priežiūros įstaigų įstatymo 15(2) str. 1 d. 2 p. nustatyto gydymo įstaigų veiklos vertinimo rodiklio (įstaigos sąnaudų darbo užmokesčio dalis) skaičiavimo skirtumus praktikoje, į sveikatos apsaugos ministrui šio įstatymo 15 (2) str. 3 d. nurodytą pareigą nustatyti rodiklio siektinas reikšmes, siekiant užtikrinti skaidrų, vienodais principais grįstą gydymo įstaigų veiklos rezultatų vertinimą, gydymo įstaigų veiklos rezultatų palyginamumą: priimti sprendimus dėl minėto įstatymo 15 (2) str. 3 d. poįstatyminių teisės aktų tobulinimo:•nustatyti aiškią šio rodiklio skaičiavimo metodiką (laikotarpio ir darbo užmokesčio fondo pasirinkimas, personalo, teikiančio sveikatos priežiūros paslaugas, samprata / mastas);•nustatyti aiškias atsakomybes už rodiklio faktinių reikšmių apskaičiavimą ir apskaičiuotų reikšmių dalijimosi su sveikatos priežiūros įstaigomis ir ministerija būdą ir terminus (siekiant išvengti situacijų, kai dalies sveikatos priežiūros įstaigų veiklos vertinimui naudojami valstybinės ligonių kasos apskaičiuoti rodikliai, o dalies – jų pačių);•nustatyti tokias rodiklio siektinas reikšmes, kurios nesukurtų galimybių susidaryti dviprasmiškoms situacijoms (nustatant siektinas reikšmes atsižvelgti į visas susijusias aplinkybes, tokias kaip Privalomojo sveikatos draudimo fondo tarybos rekomendacijos ar kitos).

Viešieji finansai ir oficialioji statistika

Lietuvos Respublikos sveikatos apsaugos ministerija

Lietuvos nacionalinės sveikatos sistemos (LNSS) viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių atitinkamų metų siektinos reikšmės nustatomos kasmet sveikatos apsaugos ministro įsakymu. Informacijos teikimas apie siektinų reikšmių įvykdymo rezultatus reglamentuotas sveikatos apsaugos ministro 2019-10-28 įsakymu Nr. V-1218 patvirtintu palyginimo pagal veiklos finansinių rezultatų ir veiklos rezultatų vertinimo rodiklių siektinų reikšmių įvykdymą tvarkos aprašu (pakeistas ministro įsakymais: 2021-02-01 Nr. V-197, 2024-02-07 Nr. V-163). 2022 m. siektinos reikšmės patvirtintos sveikatos apsaugos ministro 2022-09-20 įsakymu Nr. V-1467, kuriuo vadovaujantis rodiklio „Įstaigos sąnaudų darbo užmokesčiui dalis“ reikšmė buvo tik stebima, įvykdymas nebuvo vertinamas ir balai už rodiklio siektinos reikšmės įvykdymą nebuvo skiriami, o 2023 m. šio rodiklio reikšmė nenustatyta (sveikatos apsaugos ministro 2023-05-30 įsakymas Nr. V-628), nors Sveikatos priežiūros įstaigų įstatymo nuostatos nebuvo pakeistos. Siekiant tobulinti asmens sveikatos priežiūros įstaigų veiklos rezultatų vertinimo sistemą, 2023-12-21 priimtas Sveikatos priežiūros įstaigų įstatymo Nr. I-1367 15(1), 15(2), 15(3), 36 ir 45 straipsnių pakeitimo įstatymas Nr. XIV-2453 (įsigalios nuo 2025-01-01), kuriuo atsisakyta įstatymo 15(2) str. 1, 2 ir 8 d. reglamentuotų LNSS viešųjų ir biudžetinių įstaigų, teikiančių ASP paslaugas, veiklos rezultatų vertinimo rodiklių ir šių įstaigų grupių nustatymo ir pavesta juos (rodiklius, jų siektinas reikšmes, įstaigų grupes) nustatyti sveikatos apsaugos ministrui. Priėmus šiuos pakeitimus sudarytos prielaidos užtikrinti sklandesnį, objektyvesnį ir realius poreikius atitinkantį veiklos rezultatų vertinimo rodiklių ir jų siektinų reikšmių nustatymą bei palyginimą.


Siekiant efektyviai, ekonomiškai ir rezultatyviai panaudoti valstybės biudžeto lėšas, optimizuoti valstybės finansuojamų laboratorijų tinklą.

2018 m. Vyriausybės kanclerio pavedimu Mokslo ir studijų stebėsenos ir analizės centras (šiuo metu Vyriausybės strateginės analizės centras (STRATA)) atliko Lietuvoje veikiančių valstybės biudžetinių įstaigų, viešųjų įstaigų ir jų padalinių bei valstybės įmonių 34 laboratorijose (9 ministerijų veiklos srityse) vykdomų valstybinių tyrimų analizę, įvertino tyrimų dubliavimą, nustatė, kurios laboratorijos teikia analogiškas paslaugas arba analogiškas rinkoje teikiamoms paslaugoms, ir pateikė pasiūlymus dėl tolimesnių veiksmų. 2019 m. gegužės mėn. Vyriausybės kanceliarijos ir STRATA atstovai nusprendė pirmiausia išgryninti teismo ekspertizės laboratorijų optimizavimo būdus. 2020 m. vasario mėn. Vyriausybės kanceliarijoje įvykusiame pasitarime, kuriame dalyvavo atsakingų ministerijų ir STRATA atstovai, nutarta tęsti laboratorijų, veikiančių maisto, naftos produktų ir aplinkos srityse, veiklos efektyvumo didinimo analizę, kurios atlikimas užsitęsė dėl COVID-19 pandemijos. Vyriausybės kanceliarijos 2023-03-30 pateiktais duomenimis, įvertinus dabartinę situaciją aplinkos, žemės ūkio ir maisto pramonės, teismo ekspertizės, energetikos, sveikatos srityse, nustatyta, kad valstybės biudžeto lėšomis finansuojamos laboratorijos ir (arba) jų teikiamos paslaugos jau yra optimizuotos ir (arba) šiuo metu yra optimizuojamos, todėl atskiras (centralizuotas) laboratorijų tinklo optimizavimo planas nebus rengiamas ir teikiamas Vyriausybei.


Dėl nepakankamo duomenų apie skolininkų (debitorių) žalos dydį atsekamumo.

Valstybinė ligonių kasa prie Sveikatos apsaugos ministerijos

Valstybinė ligonių kasa, siekdama užtikrinti duomenų apie skolininkų žalos dydį atsekamumą, atliko Žalos išieškojimo informacinės sistemos (ŽIIS) perkėlimo / prijungimo prie Finansų valdymo apskaitos informacinės sistemos (FVAIS) analizę, kurios pagrindu iki 2022-07-01 buvo atlikti ŽIIS funkcinių nustatymų tobulinimo darbai. Valstybinės ligonių kasos duomenimis nuo 2022-07-01 ŽIIS fiksuojami konkrečios gautinos sumos, nustačius žalos faktą, pokyčio (pvz.: žalos panaikinimas, jos anuliavimas nenustačius kaltininko, žalos sumažinimas) duomenys (pakeitimo data ir suma). Yra galimybė sudaryti gautų žalos įplaukų ataskaitą, kurioje sumos išskaidytos pagal pajamų rūšis (žala ir palūkanų suma). Tačiau informacinėje sistemoje gali būti suformuojamas tik suminis užfiksuotų gautinų sumų likutis, o ne gautinos sumos pagal kiekvieną skolininką (debitorių). Atsižvelgdami į Valstybinės ligonių kasos atliktus veiksmus, rekomendaciją laikome įgyvendinta iš dalies.


Siekiant užtikrinti finansinių ataskaitų rinkinių duomenų teisingumą, įgyvendinti kontrolės priemones, kad atidėjiniai ir neapibrėžtieji įsipareigojimai būtų įvertinti, užregistruoti ir pateikti finansinių ataskaitų rinkiniuose.

Lietuvos Respublikos teisingumo ministerija

2022-06-30 priimto Žalos, atsiradusios dėl valdžios institucijų neteisėtų veiksmų atlyginimo ir atstovavimo valstybei ir Lietuvos Respublikos Vyriausybei įstatymo Nr. IX-895 2, 3, 4 ir 5(1) straipsnių pakeitimo įstatymo Nr. XIV-1377 2 straipsnio 5 dalyje valstybės institucijoms yra nustatyta prievolė pranešti Teisingumo ministerijai apie teismuose iškeltus finansinius reikalavimus Lietuvos valstybei. Teisingumo ministro 2022-01-06 įsakymu Nr. 1R-9 patvirtintas Teismų sprendimų, kuriais nustatyti valdžios institucijų neteisėti veiksmai, vykdymo ir prašymų dėl priteistos žalos atlyginimo nagrinėjimo tvarkos aprašas, kuriuo vadovaujantis Teisinio atstovavimo grupės atsakingas darbuotojas kas ketvirtį iki kito mėnesio 18 d. parengia apskaitos žiniaraščius, skirtus atidėjiniams ir neapibrėžtiesiems įsipareigojimams, galintiems atsirasti priėmus sprendimus vykstančiuose teisminiuose procesuose, bei neapibrėžtajam turtui, galinčiam atsirasti Teisingumo ministerijos atlygintą žalą išieškant regreso tvarka iš atsakingų už žalą asmenų, įtraukti į apskaitą. Siekdama pagerinti galimų įsipareigojimų vertinimą ir registravimą, Teisingumo ministerija dokumentų valdymo sistemoje „Avilys“ sukūrė naujus funkcionalumus, palengvinančius informacijos apie neapibrėžtuosius įsipareigojimus arba atidėjinius apdorojimą.


Siekiant turtą Lietuvos geologijos tarnyboje apskaityti pagal VSAFAS reikalavimus, rekomenduojame nustatyti vertybių apskaitos procedūras (pvz., apskaitos politika, įvertinimo tikrąja verte metodika: pirminis pripažinimas, paskesnis vertinimas tikrąja verte ir pan.).

Lietuvos geologijos tarnyba prie Aplinkos ministerijos

Lietuvos geologijos tarnyba direktoriaus 2023-05-02 įsakymu Nr. 1-202 „Dėl Lietuvos geologijos tarnybos direktoriaus 2022-12-28 įsakymo Nr. 1-632 „Dėl Žemės gelmių informacijos centre saugomų kilnojamųjų kultūros vertybių (geologijos eksponatų) vertinimo metodinių rekomendacijų patvirtinimo“ pakeitimo“ patikslino šių kultūros vertybių (geologijos eksponatų) vertinimo metodines rekomendacijas. Jų 4 p. nurodyta, kad naujai įgyjami, dovanojami ar kitaip centrui nuolat saugoti perduodami eksponatai, kuriems specialistų sprendimu iš karto suteikiamas eksponato statusas, apskaitoje registruojami įsigijimo ar pasigaminimo savikaina, o po pirminio pripažinimo finansinėse ataskaitose rodomi tikrąja verte. Lietuvos geologijos tarnyba informavo, kad vertybės bus pradėtos vertinti 2024 m. pabaigoje. Rekomendaciją laikysime įgyvendinta, kai Lietuvos geologijos tarnyboje bus pradėtas vertybių vertinimo procesas.


Siekiant teisingos Pensijų anuitetų fondo sąnaudų apskaitos, rekomenduojame įvertinti visas Valstybinio socialinio draudimo fondo valdybos, kaip pensijų anuitetų mokėtojo, dėl fondo valdymo ir administravimo funkcijų atlikimo patiriamas sąnaudas ir atitinkamai papildyti Pensijų anuitetų fondo valdymo ir administravimo sąnaudų apskaičiavimo ir kompensavimo tvarkos aprašą.

Valstybinio socialinio draudimo fondo valdyba prie Socialinės apsaugos ir darbo ministerijos

Valstybinio socialinio draudimo fondo valdybos direktoriaus 2022-06-21 įsakymu Nr. V-240 „Dėl Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2020-07-24 įsakymo Nr. V-367 „Dėl Pensijų anuitetų fondo valdymo ir administravimo sąnaudų apskaičiavimo ir kompensavimo tvarkos aprašo patvirtinimo“ pakeitimo“ aprašas buvo papildytas: prie netiesioginių Pensijų anuitetų fondo valdymo ir administravimo sąnaudų papildomai įtrauktos Valstybinio socialinio draudimo fondo valdybos Fondo finansų ir apskaitos skyriaus darbuotojo, netiesiogiai vykdančio Pensijų anuitetų fondo valdymo ir administravimo funkcijas, darbo užmokesčio ir socialinio draudimo įmokų (darbdavio) sąnaudos (jos kompensuojamos nuo 2022-07-01). VSDF valdyba nusprendė papildomai įtraukti tik tų skyrių darbuotojų, kurie nuolat atlieka tam tikras funkcijas, susijusias su fondo veikla, darbo užmokesčio sąnaudų dalį, kadangi kitų skyrių indėlis nėra pastovus ir yra labai nereikšmingas.


Valdymo sričiai priskirtas įmones informuoti apie audito rezultatus ir įpareigoti parengti finansinės rizikos valdymą reglamentuojančius dokumentus ar peržiūrėti ir, esant poreikiui, patikslinti esamus, atsižvelgiant į Finansinės rizikos valdymo gairėse valstybės valdomoms įmonėms pateiktas rekomendacijas.

Sveikatos apsaugos ministro valdymo srities visos 17 viešųjų įstaigų (ligoninės, sanatorijos ir kt.) ir UAB „Universiteto vaistinė“ parengė ir patvirtino finansinės rizikos valdymą reglamentuojančius dokumentus. Be to, Sveikatos apsaugos ministras 2014-12-31 įsakymu Nr. V-1472 pakeitė ir papildė ministerijai pavaldžių asmens sveikatos priežiūros paslaugas teikiančių viešųjų įstaigų laikinai laisvų lėšų laikymo ir panaudojimo rekomendacijas.


Užtikrinti, kad sprendimus dėl mokslo tiriamųjų darbų ir eksperimentinės plėtros projektų finansavimo priimtų Krašto apsaugos ministerija.

Lietuvos Respublikos krašto apsaugos ministerija

Krašto apsaugos ministerijos ir Mokslo, inovacijų ir technologijų agentūros 2017-03-08 pasirašytoje Biudžeto lėšų sutartyje Nr. 6SU-7/10V-26 nurodyti konkretūs projektai, kuriems skiriamas finansavimas. Taip pat Krašto apsaugos ministerija 2016-09-13 raštu Nr. 12-01-1610 „Dėl atstovų skaičiaus didinimo“ kreipėsi į Mokslo, inovacijų ir technologijų agentūrą, prašydama padidinti Krašto apsaugos ministerijos atstovų skaičių krašto apsaugos sistemos poreikiams skirtų projektų konkurso komisijose. Mokslo, inovacijų ir technologijų agentūros direktoriaus įsakymais (2016-09-22 Nr. 2V-183 ir 2016 -09-22 Nr. 2V-184) patvirtintos naujos sudėties projektų konkurso komisijos, kuriuose Krašto apsaugos ministerijos atstovų skaičius padidintas iki 3.


Siekiant užtikrinti valstybės elektroninių ryšių tinklų infrastruktūros efektyvų naudojimą, panaikinti fizinės infrastruktūros ir paslaugų dubliavimą:1.1. sukurti valstybės valdomo elektroninių ryšių tinklo ir juo teikiamų standartizuotų paslaugų, skirtų viešajam sektoriui, modelį.

Lietuvos Respublikos susisiekimo ministerija

Susisiekimo ministerija atliko valstybės valdomų tinklų infrastruktūros inventorizaciją, įvertino infrastruktūros ir paslaugų optimizavimo galimybes bei nustatė, kad nėra poreikio infrastruktūros ar jos valdymo optimizavimui. Siekiant ir ateityje užtikrinti pagrįstus sprendimus dėl tinklų optimizavimo poreikio ir galimybių,  2020 m. sukurtas valstybės valdomų įmonių elektroninių ryšių tinklų stebėsenos modelis (Valstybės valdomų elektroninių ryšių tinklų ir valstybės valdomų įmonių elektroninių ryšių tinklų skaitmeninis žemėlapis), kuris skirtas surinkti ir centralizuotai sisteminti informaciją apie valstybės elektroninių ryšių infrastruktūrą, teikiamas paslaugas, jų kainodarą ir kaštus. Modeliu siekiama užtikrinti, kad valstybės biudžeto lėšos būtų naudojamos efektyviai, nebūtų plėtojami besidubliuojantys elektroninių ryšių tinklai, o jau pastatyti – išnaudojami efektyviau.Rekomendaciją laikome įgyvendinta, pažymėdami, kad pokyčiui pasiekti būtinas periodiškas duomenų atnaujinimas ir reguliari jų analizė.


Siekiant užtikrinti Valstybinės darbo inspekcijos veiklos pažangą, tvirtinant metinius inspekcijos veiklos planus nustatyti realias darbuotojų saugos ir sveikatos ir nelegalaus darbo kontrolės vertinimo rodiklių reikšmes, atsižvelgiant į praėjusių metų veiklos rezultatus.

Lietuvos Respublikos socialinės apsaugos ir darbo ministerija

Socialinės apsaugos ir darbo ministro įsakymu (2021-05-21 Nr. A1-389) patvirtintame 2021 m. Valstybinės darbo inspekcijos (VDI) veiklos plane nustatytos realios nelegalaus darbo ir darbuotojų saugos, sveikatos kontrolės vertinimo rodiklių reikšmės, įvertinus praėjusių 3 metų VDI veiklos rezultatus bei atsižvelgiant į veiklos ribojimus dėl COVID-19 pandemijos, didėjantį nedarbą šalyje, VDI veiklos prioritetus, pavyzdžiui: darbuotojų saugos ir sveikatos reikalavimų įgyvendinimo statybvietėse priežiūros patikrinimai – 500, nelegalaus darbo kontrolės rezultatyvumas – 36 proc., nelegalaus darbo kontrolės efektyvumas – 95 proc., nelegalaus darbo kontrolės pakankamumas – 31 proc. Realių pagrindinių veiklos rodiklių reikšmių nustatymas sudaro sąlygas užtikrinti VDI veiklos pažangą.


Siekiant, kad viešojo sektoriaus subjektai turėtų pakankamas kompetencijas, reikalingas DI technologijoms pritaikyti, užtikrinti galimybę dalyvauti DI mokymuose ir gauti metodinę informaciją.

Lietuvos Respublikos ekonomikos ir inovacijų ministerija


Įgyvendinant pareigą užtikrinti tarnybai skirtų lėšų naudojimo teisėtumą ir siekiant užkirsti kelią neteisingiems išmokų skyrimo atvejams, Užimtumo tarnybai rekomenduojame išsiaiškinti priežastis, dėl kurių nustatytais atvejais esamos vidaus kontrolės priemonės buvo neveiksmingos, ir įvertinus jas imtis veiksmų nustatytiems trūkumams šalinti.

Užimtumo tarnyba prie Lietuvos Respublikos socialinės apsaugos ir darbo ministerijos

Atlikta išmokų skaičiavimo, mokėjimų formavimo ir kontrolės praktinio proceso peržiūra ir įvertintas pakeitimų poreikis bei 2022 m. atliktas proceso vadybos auditas (2022-07-08 Nr. BT-1886 „KVS Vidaus audito ataskaita (Remiamasis įdarbinimas)“). Atsižvelgiant į gautas išvadas, buvo atnaujintas Kokybės vadybos sistemos Remiamojo įdarbinimo procesas, patvirtintas Užimtumo tarnybos direktoriaus 2022-10-14 įsakymu Nr. V-317 „Dėl kokybės vadybos sistemos dokumentų patvirtinimo“, atliekant pakeitimus proceso apraše bei parengta papildoma išmokų skaičiavimo instrukcija, kuri buvo aptarta su užimtumo rėmimo specialistais. Užimtumo tarnybos direktoriaus 2022-12-29 įsakymu Nr. V 396 „Dėl 2023 m. I pusmetį organizuojamų vidinių mokymų Užimtumo tarnybos specialistams sąrašo patvirtinimo“ patvirtintas Užimtumo tarnybos specialistams organizuojamų vidinių mokymų planas. 2023 m., gavus subsidijų darbo užmokesčiui mokėjimų patikrinimo ataskaitą (2023-03-09 Nr. BT-749 „Subsidijų darbo užmokesčiui, finansuojamų iš valstybės biudžeto, mokėjimų patikrinimo rezultatų ataskaita“), pateiktos išvados ir rekomendacijos, kurios 2023 buvo analizuotos ir aptartos su Užimtumo tarnybos specialistais, akcentuota periodinės stebėsenos svarba. Taip pat organizuoti papildomi mokymai dėl Įdarbinimo subsidijuojant priemonės procesinio įgyvendinimo bei išmokų skaičiavimo. Vidaus kontrolės išmokų skyrimo ir mokėjimo sritims stiprinti atlikti informacinės sistemos eDBirža funkcionalumų patobulinimai, padedantys atlikti išmokų mokėjimo laikotarpių pasikeitimų stebėseną dėl asmens darbingumo arba neįgalumo lygio pokyčių.


Keisti teisinį reglamentavimą dėl atstovavimo valstybei teismuose dėl paciento sveikatai padarytos žalos atlyginimo, kad neliktų prieštaravimų tarp Valstybinės ligonių kasos Sveikatos draudimo įstatymu paskirtų uždavinių ir pareigų įgyvendinant Pacientų teisių ir žalos sveikatai atlyginimo įstatymą.

Ministerija įvertino esamas galimybes dėl atstovavimo valstybei teisme (atstovavimas teisme žalos paciento sveikatai bylose nėra tiesiogiai susijęs nei su vienos ministerijai pavaldžios institucijos funkcijomis,  o pati ministerija yra politiką formuojanti, o ne įgyvendinanti institucija) ir nusprendė, jog šios funkcijos vykdymą ir toliau turėtų tęsti Valstybinė ligonių kasa, kaip daugiausia kompetencijos panašiose srityse turinti institucija. Ministerija parengė Pacientų teisių ir žalos sveikatai atlyginimo įstatymo Nr. I-1562 2, 24, 25, 26 ir 27 str. pakeitimo įstatymo (22-4665 (2)) ir Sveikatos draudimo įstatymo Nr. I-1343 30 str. pakeitimo įstatymo (22-4668(2) projektus. Nuo 2023-01-01 galioja Pacientų teisių ir žalos sveikatai atlyginimo įstatymo Nr. I-1562 2, 24, 25, 26 ir 27 str. pakeitimo įstatymo Nr. XIV-1489, priimto 2022-11-03, nuostatos. Vadovaujantis  Pacientų teisių ir žalos sveikatai atlyginimo įstatymo 27 str. 12 d. nustatyta, kad pacientų sveikatai padarytai žalai atlyginti sąskaitoje kaupiamos lėšos (asmens sveikatos priežiūros įstaigų įmokos) naudojamos be kita ko ir Vyriausybės įgaliotos institucijos, Komisijos, ekspertų ir kitų specialistų  bylinėjimosi Pacientų teisių ir žalos sveikatai atlyginimo įstatymo  25 str. nurodytais atvejais išlaidoms padengti, t. y. įtvirtintas bylinėjimosi išlaidų dengimo lėšų šaltinis (anksčiau praktikoje Valstybinės ligonių kasos patirtos atstovavimo išlaidos buvo dengiamos iš Privalomojo sveikatos draudimo fondo lėšų).


Siekiant turtą Muitinės departamente apskaityti pagal VSAFAS reikalavimus, rekomenduojame nustatyti Muitinės muziejaus vertybių apskaitos procedūras.

Muitinės departamentas prie Lietuvos Respublikos finansų ministerijos

Muitinės departamentas parengė Muitinės muziejuje saugomų vertybių vertinimo tikrąja verte metodiką (patvirtinta Muitinės departamento generalinio direktoriaus 2022-08-01 įsakymu Nr. 1BE-573) bei sudarė ir Nacionaliniam bendrųjų funkcijų centrui pateikė Muitinės muziejuje saugomų vertybių, įvertintų tikrąją verte, sąrašą. Nacionalinis bendrųjų funkcijų centras 2023-04-14 įsakymu Nr. V-125 patvirtinto centro ir viešojo sektoriaus subjektų, kurių buhalterinę apskaitą centralizuotai tvarko Nacionalinis bendrųjų funkcijų centras, Ilgalaikio materialiojo turto apskaitos politiką, apimančią muziejinių vertybių (eksponatų) apskaitos principus, ir atsižvelgdamas į pateiktus Muitinės departamento duomenis, atliko koregavimus apskaitoje.


Siekiant suderinti Garantinio ir Ilgalaikio darbo išmokų fondų ir jų administratoriaus veiklą reglamentuojančių teisės aktų nuostatų taikymą, rekomenduojame inicijuoti teisės aktų pakeitimus, kad šių fondų lėšų sąmatos būtų tvirtinamos kartu su Valstybinio socialinio draudimo fondo biudžetu, įsivertinant vienodų principų taikymą jų biudžetų formavimui.

2020-10-01 priimti Garantijų darbuotojams jų darbdaviui tapus nemokiam ir ilgalaikio darbo išmokų ir Viešojo sektoriaus atskaitomybės įstatymų pakeitimai, nustatantys naujus Garantinio ir Ilgalaikio darbo išmokų fondų sąmatų rengimo principus.Lėšų sąmatų projektus ir ataskaitų rinkinius nuo 2023 m. planuota rengti taikant kaupimo principą ir teikti Seimui tvirtinti kartu su atitinkamų metų Valstybinio socialinio draudimo fondo biudžeto rodiklių patvirtinimo įstatymo projektu (anksčiau sąmatos buvo rengiamos taikant pinigų apskaitos principą ir tvirtinamos atitinkamų metų Valstybės biudžeto ir savivaldybių biudžetų finansinių rodiklių įstatyme). Viešojo sektoriaus atskaitomybės įstatymo Nr. X-1212 1 ir 2 st. pakeitimo įstatymu (2021-12-23 Nr. XIV-840) jo įsigaliojimas ir taikymas atidėtas metams – iki 2023-01-01. Naujos įstatymo nuostatos bus taikomos 2024 metų ir vėlesnių ataskaitinių laikotarpių išteklių fondų ataskaitų rinkiniams. Valstybinio socialinio draudimo fondo biudžeto sandaros įstatymo Nr. IX-547 pakeitimo įstatymas priimtas 2023-05-23 Nr. XIV-1966. Įstatyme nustatytos bendros valstybės socialiniams fondams – Valstybinio socialinio draudimo fondui, Garantiniam fondui ir Ilgalaikio darbo išmokų fondui – jų biudžetų planavimo, sudarymo, tvirtinimo ir vykdymo pagrindinės nuostatos. Įgyvendinant naujas Valstybinio socialinio draudimo fondo biudžeto sandaros įstatymo nuostatas socialinės apsaugos ir darbo ministro 2023-07-13 įsakymu Nr. A1-461 patvirtintos Valstybės socialinių fondų biudžetų sudarymo ir vykdymo taisyklės, VSDF valdybos direktoriaus įsakymais patvirtinti naujos redakcijos Valstybės socialinių fondų biudžetų planavimo tvarkos aprašai (2023-06-30 įsakymu Nr. V-273) bei Valstybės socialinių fondų biudžetų klasifikacijos ir papildomos lentelės (2023-07-10 įsakymu Nr. V-291). Vadovaujantis 2023 m. įsigaliojusiomis Valstybės socialinių fondų biudžetų sandaros įstatymo nuostatomis, visų minėtų fondų 2024 metų biudžetai sudaryti taikant kaupimo principą ir patvirtinti vienu Valstybės socialinių fondų biudžetų 2024 metų rodiklių patvirtinimo įstatymu (2023-11-21 įstatymas Nr. XIV-2273).


Suplanuoti priemones, užtikrinančias, kad valstybės biudžeto vykdymo ataskaitų rinkiniui sudaryti būtų naudojami visi ir galutiniai ataskaitinio laikotarpio Valstybinės mokesčių inspekcijos Mokesčių fondo apskaitos duomenys.

Lietuvos Respublikos finansų ministerija

Valstybinė mokesčių inspekcija ne kartą yra teikusi pasiūlymą Finansų ministerijai keisti GPM sumokėjimo į biudžetą tvarką, suvienodinant išskaičiuoto GPM sumokėjimo į biudžetą terminą su mėnesinės GPM deklaracijos pateikimo terminu, taip pat kad šiam pasiūlymui, kaip pažymima VMI 2024-02-01 rašte Nr. RMA-673, dėl mažesnės administracinės naštos ir paprastesnės nustatytos prievolės įvykdymo tvarkos pritarė ir verslo atstovai. Aktualumą pabrėžė ir Audito komitetas (2024-06-10 neeilinio posėdžio protokolas Nr. 141-P-13), nurodydamas Finansų ministerijai įvertinti VMI siūlymą ir pateikti sprendimo variantus. Atsakydama Audito komitetui, Finansų ministerija nurodė, kad „minėtas siūlymas suvienodinti gyventojų pajamų mokesčio sumokėjimo ir šio mokesčio deklaracijos pateikimo terminus yra susijęs su per vieną mėnesį pasislenkančio mokėjimų grafiko sąlygojamais ženkliais vienkartiniais metinių pajamų iš gyventojų pajamų mokesčio pokyčiais pereinamuoju laikotarpiu, kurie turėtų didelį poveikį savivaldybių, kurių didžiąją pajamų dalį sudaro gyventojų pajamų mokestis, biudžetams. Atitinkamai, reikalingas papildomas laikas visiems galimiems keliamo terminų suvienodinimo tikslo įgyvendinimo variantams išnagrinėti“. Atsižvelgiant į tai, kad šios rekomendacijos įgyvendinimas užsitęsė laike ir nėra aišku, kada bus priimti įstatymo pokyčiai susiję su GPM, rekomendaciją laikome neįgyvendinta, tačiau ji išlieka aktuali.


Kad būtų sudarytos prielaidos atskirti politikos formavimą ir jos įgyvendinimą bei efektyviai valdyti pagal panaudą perduotą turtą: peržiūrėti struktūrinių padalinių vykdomas šio turto valdymo ir su tuo susijusias funkcijas bei nustatyti aiškią atsakomybę už jų vykdymą, kad jos būtų naudingos sveikatos apsaugos politikos sprendimams priimti.

Pakeitus Sveikatos apsaugos ministerijos struktūrą, nuo 2018-10-15 įsteigtas Valstybės turto valdymo skyrius, kuriam pavesta vykdyti valstybės turto valdymo funkcijas (atskirtas nuo ūkio funkcijų vykdymo).Seime priimtas nuo 2020-01-01 įsigaliosiantis Sveikatos priežiūros įstaigų įstatymo Nr. I-1367 3 ir 36 straipsnių pakeitimo įstatymas (2019-09-26 Nr. XIII-2443), kuriuo keičiamas sveikatos priežiūros įstaigų pagal panaudą naudojamo valstybės ir savivaldybių turto valdytojas: valstybei ar savivaldybei nuosavybės teise priklausantis ilgalaikis materialusis turtas viešosioms įstaigoms, kurių savininkas (dalininkas) yra valstybė ar savivaldybė, perduodamas patikėjimo teise pagal patikėjimo sutartį. Viešosios įstaigos negali šio turto perduoti nuosavybės teise kitiems asmenims, jo įkeisti ar pan. Rekomendacijos priemonėje numatytos sisteminės analizės atlikimas ir valstybės nekilnojamojo turto valdymo gairių, atlikus išsamią viešųjų paslaugų, jų finansavimo ir valstybės nekilnojamojo turto valdymo (tame tarpe ir sveikatos priežiūros įstaigų) analizę, parengimas stebimas atliekant 2018-01-24 valstybinio audito „Valstybės nekilnojamojo turto valdymas“ ataskaitos rekomendacijų įgyvendinimo stebėseną.


Siekiant labiau išnaudoti ikimokyklinį ugdymą mažinant mokinių ugdymosi rezultatų atotrūkį, ypač vaikų, augančių šeimose, kurios patiria socialinę riziką, imtis priemonių, kurios padėtų užtikrinti ikimokyklinį ugdymą vaikams, kurie gyvena nutolusiose vietovėse (pvz., vežiojimas ir kt.).

Lietuvos Respublikos švietimo, mokslo ir sporto ministerija

Įgyvendinant projektą „Švietimo inovacijos ir STEAM sričių plėtra bendrajame ugdyme, įskaitant mokytoj kaitą, kompetencijų gerinimą ir papildomo kvalifikacinio laipsnio įgijimą, skaitmeninio turinio rengimą ir skaitmeninių kompetencijų ugdymą ir STEAM atviros prieigos centrų veiklų plėtrą“ ikimokyklinio ugdymo įstaigoms nupirkta ir paskirstyta 1 420 komplektų įrangos (nešiojamas kompiuteris ir laminuotuvas), skirtos mokytojų darbo vietoms modernizuoti. Įgyvendinant ES lėšomis finansuojamą "ikimokyklinio ir priešmokyklinio ugdymo prieinamumo didinimas" projektą, atnaujintos 46 ugdymo įstaigos, sukurtos naujos 1677 vietos vaikams, atnaujintos 1144 ikimokyklinio ir priešmokyklinio ugdymo vietos.


Siekiant užtikrinti, kad valstybės nekilnojamasis turtas, kurį patikėjimo teise valdo savivaldybės, būtų valdomas ir naudojamas efektyviai, užtikrinant visuomenės poreikių tenkinimą, įvertinti, ar valstybės nekilnojamasis turtas yra reikalingas funkcijoms vykdyti ir imtis veiksmų, kad nereikalingas arba netinkamas (negalimas) naudoti turtas būtų grąžintas ar nurašytas ir likviduotas teisės aktų nustatyta tvarka.

Ignalinos rajono savivaldybės administracija

Vadovaujantis Vyriausybės 2020-12-02 nutarimu Nr. 1344 „Dėl valstybės nekilnojamojo turto Ignalinos rajono savivaldybėje, Dūkšte, Laisvės g. 32, nurašymo“, valstybei nuosavybės teise priklausantis ir Ignalinos r. savivaldybės patikėjimo teise valdomas nekilnojamasis turtas – ūkinis pastatas (unikalus Nr. 4595-1000-5025) dėl fizinio nusidėvėjimo pripažintas netinkamu (negalimu) naudoti, likviduotas (nugriautas) ir išregistruotas iš Nekilnojamojo turto registro 2021 m. IV ketvirtį.


Atsižvelgiant į tai, kad ministerijos veiklos rezultatų vertinimo kriterijų skaičius turėtų būti ne didesnis nei gerai suformuluotų pagrindinių kriterijų rinkinys, optimizuoti vertinimo kriterijų skaičių strateginiuose veiklos planuose.

Teisinio reguliavimo pokyčiai iš esmės sudaro prielaidas teiktos rekomendacijos įgyvendinimui: ministerijos strateginis veiklos planas rengiamas atsižvelgiant į 2020-06-25 Seimo priimto Strateginio valdymo įstatymo Nr. XIII-3096 (2021-12-23 įstatymo Nr. XIII-3096 pakeitimo įstatymas Nr. XIV-836) ir Vyriausybės 2021-04-28 nutarimu Nr. 292 patvirtintos Strateginio valdymo metodikos (Vyriausybės 2022-12-14 nutarimu Nr. 1264 patvirtinta nauja redakcija) nuostatas, kuriose nustatyta, kad stebėsenos rodikliai planavimo dokumentuose yra integruoti ir persikelia iš aukštesnio lygmens strateginių ir programavimo dokumentų į veiklos lygmens planavimo dokumentus (Valstybės pažangos strategijos, Nacionalinio pažangos plano, plėtros programų, pažangos priemonių ir strateginių veiklos planų stebėsenos rodiklių integracija). Atsižvelgdami į tai, kad vykdant strateginio valdymo reformą reikšmingai pakeista visa strateginio valdymo sistema, Strateginio valdymo įstatymą įgyvendinantys teisės aktai nuolat keičiami ir tobulinami, rekomendaciją laikome iš dalies įgyvendinta ir jos stebėseną baigiame.


Vaikų išlaikymo išmokų apskaitos srityje įvertinti gautinų sumų iš skolininkų ir pareiškėjų beviltiškumą pagal teisės aktuose nustatytus kriterijus ir atlikti reikalingus buhalterinius įrašus apskaitoje.

2021-12-31 Valstybinio socialinio draudimo fondo valdybos prie Socialinės apsaugos ir darbo ministerijos direktoriaus įsakymu Nr. V-664  „Dėl valstybinio socialinio draudimo Fondo valdybos prie socialinės apsaugos ir darbo ministerijos direktoriaus 2014 m. liepos 10 d. įsakymo Nr. V-427 "Dėl draudėjų skolų Valstybinio socialinio draudimo Fondui pripažinimo beviltiškomis ir jų Nurašymo taisyklių patvirtinimo" pakeitimo“ pakeistos Skolų pripažinimo beviltiškomis ir jų nurašymo taisyklės, kurios nustato ne tik valstybinio socialinio draudimo įmokų, baudų, delspinigių, palūkanų, bet ir vaikų išlaikymo išmokų skolų (toliau – skolos) pripažinimo beviltiškomis sąlygas, būtinus fondo administravimo įstaigų ir skolininkų ar skolingų asmenų veiksmus ir jų atlikimo tvarką, dokumentus, kuriais gali būti grindžiami sprendimai dėl skolos pripažinimo beviltiška, ir jų pateikimo fondo valdybai tvarką bei skolų fondui ir valstybės biudžetui, pripažintų beviltiškomis, nurašymo ir apskaitos tvarką. Valstybinio socialinio draudimo fondo valdyba 2023-08-17 raštu Nr. (1.78E) I-9936 informavo, kad 2022 metais pagal Taisyklių 4.3. ir 4.4. papunkčiuose nustatytus kriterijus (kai netikslinga priverstinai išieškoti skolą, kadangi fizinio asmens ekonominė (socialinė) padėtis yra sunki - fiziniam asmeniui teikiama piniginė socialinė parama nepasiturintiems gyventojams ir kai suėjęs skolos išieškojimo senaties terminas) buvo patikrinti vaikų išlaikymo išmokų skolininkai, kurių skola ne mažesnė nei 20 000 Eur.  Išlaikant darbo organizavimo tęstinumą bei įvertinus žmogiškuosius išteklius, planuojama iki 2024-12-31 įvertinti vaikų išlaikymo išmokų skolų beviltiškumą pagal Taisyklių 4.3. ir 4.4. papunkčiuose nustatytus kriterijus, kai skola ne mažesnė kaip 17000 Eur ir ne didesnė nei 20000 Eur.Atsižvelgdami į fondo valdybos pateiktą informaciją, jog vaikų išlaikymo išmokų skolų pripažinimo beviltiškomis ir jų nurašymo procedūros yra nustatytos ir vykdomos, ir į tai, jog valdyba privalo užtikrinti šių procesų tęstinumą, rekomendaciją laikome įgyvendinta ir jos stebėseną baigiame.


Tobulinti teisinį reglamentavimą nustatant aiškią (sveikatos draudimo įmokų) apmokamų asmens sveikatos paslaugų apimtį ir numatyti, kad sveikatos draudimo įmokomis apmokamos tik tos išlaidos, kurios atitinka draudimo tikslą bei nėra dengtinos valstybės lėšomis.

Nuo 2024-01-01 įsigaliojo Sveikatos draudimo įstatymo Nr. I-1343 2, 5, 6, 8, 9, 9-1, 10, 12, 12-1, 15, 17, 21, 22, 23, 26, 30, 43 str. II sk. pavadinimo pakeitimo ir įstatymo papildymo 3-1 straipsniu įstatymas (2023-05-11 Nr. XIV-1942), kuriame patikslintas draudiminio įvykio apibrėžimas, aiškiai reglamentuota apdraustiesiems teikiama sveikatos priežiūra, finansuojama Privalomojo sveikatos draudimo fondo (PSDF) biudžeto lėšomis, siejant ją su draudiminiu įvykiu. Nustatyta, kad draudiminį įvykį atitinkančios išlaidos apmokamos PSDF biudžeto lėšomis, sukauptomis iš privalomojo sveikatos draudimo įmokų, o neatitinkančios – valstybės biudžeto lėšomis, skirtomis Valstybinei ligonių kasai valstybės deleguotoms funkcijoms vykdyti. Valstybės biudžeto lėšų apskaita vedama atskirai nuo PSDF biudžeto lėšų, o už valstybės funkcijų vykdymą numatyta veiklos sąnaudų kompensacija. Jeigu einamaisiais metais valstybės biudžeto asignavimų valstybės funkcijoms finansuoti neužtenka, laikinai jų nenutrūkstamam vykdymui užtikrinti gali būti skiriamos PSDF biudžeto einamųjų metų viršplaninės pajamos arba PSDF biudžeto rezervo rizikos valdymo dalies lėšos, kurios ne vėliau kaip per dvejus metus turi būti kompensuotos valstybės biudžeto lėšomis. 2024 m. PSDF biudžetas parengtas vadovaujantis nuo 2024-01-01 įsigaliojusiomis Sveikatos draudimo įstatymo ir kitų teisės aktų nuostatomis ir patvirtintas 2024 m. Privalomojo sveikatos draudimo fondo biudžeto rodiklių patvirtinimo įstatymu (2023-11-21 Nr. XIV-2271).


Pavedimą parengti finansinės rizikos valdymą reglamentuojančius dokumentus ar peržiūrėti esamus įgyvendino visos 11 ūkio ministro valdymo srities valstybės valdomų įmonių, išskyrus rekomendacijos įgyvendinimo metu (2014 m. rudenį) bankrutuojančias, likviduojamas ar bankrutavusias įmones (VšĮ „Versli Lietuva“, Lietuvos verslo paramos agentūra, VšĮ „Investuok Lietuvoje“, CPO LT), ir 4 viešosios įstaigos. Ūkio ministerijos teigimu, viešosios įstaigos verslo informacijos centrai neturi ir nerengia finansinės rizikos valdymą reglamentuojančių dokumentų, nes nepatiria didelės finansinės rizikos: pinigų srautai nėra dideli, investuotinų lėšų neturi, vadovaujasi visuotinių dalininkų susirinkimuose patvirtintomis Vidaus kontrolės tvarkomis ir finansų kontrolės taisyklėmis, leidžiančiomis valdyti įstaigos finansinę riziką.


Lietuvos Respublikos energetikos ministerija

Energetikos ministro valdymo srities įmonės peržiūrėjo ar parengė ir patvirtino finansinės rizikos valdymo dokumentus: VĮ „Ignalinos atominė elektrinė“ (2015-01-15 patvirtino Finansinių išteklių valdymo politikos aprašą), VĮ „Radioaktyviųjų atliekų tvarkymo agentūra“ 2016-01-17 patvirtino Finansinės rizikos politikos aprašą bei 2016-02-05 atnaujino Finansų kontrolės taisykles), VĮ „Lietuvos naftos produktų agentūra“ (2014-04-23 patvirtino Finansinės rizikos politikos aprašą), VĮ „Energetikos agentūra“ (2014-11-17 patvirtino Finansinės rizikos politikos aprašą), UAB „EPSO-G“ (2014-10-21 patvirtino Finansinės rizikos valdymo politikos aprašą). AB „Klaipėdos nafta“ patvirtino, kad bendrovės finansinės rizikos valdymo aprašas yra parengtas vadovaujantis Rekomendacinėmis finansinės rizikos valdymo gairėmis valstybės valdomose įmonėse.


Siekiant rezultatyvesnės kultūros paveldo objektų stebėsenos, surinkti duomenis apie paveldosauginiu požiūriu abejotinos vertės, sunykusius dvarų nekilnojamojo kultūros paveldo objektus, įrašytus į Kultūros vertybių registrą, ir pateikti juos Nekilnojamojo kultūros paveldo vertinimo taryboms sprendimams dėl teisinės apsaugos.

Kultūros paveldo departamentas prie Kultūros ministerijos

Iš KPD teritorinių padalinių ir miestų bei rajonų savivaldybių surinkta informacija apie paveldosauginiu požiūriu abejotinos vertės, sunykusius dvarų nekilnojamojo kultūros paveldo objektus, įrašytus į Kultūros vertybių registrą. Savivaldybės siūlo 104 dvarų sodyboms naikinti teisinę apsaugą, teritoriniai padaliniai – 63 dvarų sodyboms. 40 dvarų sodybų siūlymai sutampa, planuojama per 2015–2016 m. pateikti Nekilnojamojo kultūros paveldo vertinimo taryboms svarstyti siūlymus dėl šių objektų teisinės apsaugos panaikinimo. Dar 23 departamento teritorinių siūlytiems dvarams teisinės apsaugos reikalingumo klausimus planuojama pateikti svarstyti Nekilnojamojo kultūros paveldo vertinimo taryboms 2017 m.


Valdymo sričiai priskirtas įmones informuoti apie audito rezultatus ir įpareigoti parengti finansinės rizikos valdymą reglamentuojančius dokumentus ar peržiūrėti ir, esant poreikiui, patikslinti esamus, atsižvelgiant į Finansinės rizikos valdymo gairėse valstybės valdomoms įmonėms pateiktas rekomendacijas.

Lietuvos Respublikos aplinkos ministerija

Aplinkos ministro valdymo srities įmonės VĮ Statybos produkcijos sertifikavimo centras, VĮ Valstybinio miškotvarkos institutas, UAB „Projektų ekspertizė“  patvirtino finansinės rizikos valdymo politikos aprašus. Generalinė miškų urėdija, kuri įgyvendina savininko teises ir pareigas 42-iose VĮ miškų urėdijose, informavo Aplinkos ministeriją, kad generalinio miškų urėdo įsakymais patvirtintos finansinių išteklių valdymo nuostatos apima Valstybinio audito ataskaitoje pateiktas rekomendacijas.


Siekiant, kad viešojo sektoriaus subjektai tinkamai valdytų DI riziką ir užtikrintų saugumą per visą DI gyvavimo ciklą, patobulinti kibernetinio saugumo valdymo sistemą taip, kad subjektai atlikdami kibernetinio saugumo rizikų vertinimo procedūras DI įsivertintų kaip vieną iš grėsmių.


Siekiant, kad visiems smurtą artimoje aplinkoje patyrusiems asmenims nedelsiant po smurto įvykio būtų suteikta pagalba, tobulinti pagalbos organizavimo sistemą taip, kad (...) įvykio vietoje smurtą patyrusiems asmenims būtų suteikta rašytinė informacija, kokie specializuotos pagalbos centrai ir kokią pagalbą jiems gali suteikti.

Policijos departamentas prie Lietuvos Respublikos vidaus reikalų ministerijos

Lietuvos policijos generalinio komisaro 2015-06-30 įsakymu Nr. 5-V-602 buvo patvirtinta Policijos pareigūnų reagavimo į pranešimus apie smurtą artimoje aplinkoje tvarkos aprašo nauja redakcija. Apraše nustatyta informacinės kortelės forma (joje turi būti nurodyti specializuotos pagalbos centro pavadinimas ir kontaktinė informacija bei centro teikiamos paslaugos) ir jos įteikimo smurtą patyrusiam asmeniui tvarka (5.6 p.).


Siekiant kuo efektyviau vykdyti elektroninės prekybos internetu kontrolę bei užkardyti su elektronine prekyba susijusias nusikalstamas veikas, įgyvendinti tarpinstitucinio bendradarbiavimo stiprinimo priemones, pasiūlytas vykdant Oficialiai neapskaitomos ekonomikos reiškinių kontrolės 2012 m. priemonių planą, patvirtintą Vyriausybės nutarimu sudarytos Komisijos valstybės ekonominės bei finansinės kontrolės ir teisėsaugos institucijų bendradarbiavimui koordinuoti.

1. 2015 m. rugsėjo mėn. vyko Muitinės, Policijos ir Valstybinės mokesčių inspekcijos deleguotų atstovų susitikimai dėl bendradarbiavimo tiriant pažeidimus elektroninėje erdvėje. Buvo nutarta, kad galiojantys Lietuvos Respublikos teisės aktai, reglamentuojantys policijos, muitinės ir mokesčių administravimo įstaigų veiklą, ir jau pasirašyti tarpusavio bendradarbiavimo susitarimai (2010-08-16 susitarimas dėl bendradarbiavimo Nr.11B-156/8-102/5-IN-119/04/1-1528 tarp Muitinės departamento, Valstybės sienos apsaugos tarnybos, Policijos departamento bei Finansinių nusikaltimų tyrimo tarnybos, 2008-07-15 susitarimas dėl bendradarbiavimo Nr. (1.11-04-02)-23-50/11B-421/08-18/1472 tarp Muitinės departamento, Valstybinės mokesčių inspekcijos, Finansinių nusikaltimų tyrimo tarnybos, 2014-03-12 susitarimas Nr.9.11–5 „Dėl bendradarbiavimo ir kriminalinės žvalgybos veiksmų koordinavimo tarp Kriminalinės žvalgybos pagrindinių institucijų bei Generalinės prokuratūros“) sudaro pakankamą teisinį pagrindą šioms institucijoms keistis informacija, būtina jų veiklos uždaviniams įgyvendinti, tarp jų ir neteisėtos prekybos elektroninėje erdvėje prevencijai, atskleidimui ar tyrimui vykdyti.2. Institucijų atstovai apsvarstė galimybę įkurti nuolatinę tarpinstitucinę darbo grupę ir nutarė, kad jau esantys Rizikos analizės centras (RAC) (nariai – Muitinė, Valstybinė mokesčių inspekcija, Finansinių nusikaltimų tyrimo tarnyba) ir Kriminalinės analizės centras (KIAC) (nariai – Muitinė, Policija, Valstybės sienos apsaugos tarnyba, Finansinių nusikaltimų tyrimo tarnyba) sudaro tinkamas galimybes tarpinstituciniam bendradarbiavimui teisės pažeidimų elektroninėje erdvėje išaiškinimo ir tyrimo srityje. Esant poreikiui, RAC ir KIAC reglamentai nedraudžia kviesti į posėdžius kitas kompetentingas institucijas, todėl netikslinga kurti naują darbo grupę.


Siekiant išvengti grėsmių kai kurių teritorijų priežiūrai, rūšių ar buveinių apsaugai, prieš pavedant nacionalinių parkų direkcijoms papildomas funkcijas ir skiriant prižiūrėti papildomas teritorijas, išanalizuoti direkcijų pajėgumus ir priimti sprendimus atsižvelgus į direkcijų turimus žmogiškuosius ir finansinius išteklius.

Aplinkos ministerija parengė Saugomų teritorijų valdymo planą ir įstatymų projektus. Tačiau negavusi Lietuvos Respublikos Seimo Aplinkos apsaugos komiteto pritarimo sustabdė šių dokumentų rengimą ir informavo Lietuvos Respublikos Vyriausybę.


Siekiant užtikrinti policijos operatyvų reagavimą į pranešimus apie smurtą artimoje aplinkoje, imtis organizacinių priemonių, kurios padėtų užtikrinti policijos pajėgų atvykimą į įvykio vietą per maksimaliai trumpiausią laiką, neviršijant nustatytų terminų.

1. Policijos departamentas prie Vidaus reikalų ministerijos informavo, kad:1.1. 2015 m. buvo sukomplektuotos papildomos 33 (iš planuotų 99) patrulių pareigybės.1.2. Policijoje vykdoma pertvarka, kuria siekiama didinti į įvykius reaguojančių policijos pajėgų skaičių, jog pajėgos į bet kokio tipo įvykio vietą atvyktų per maksimaliai trumpiausią laiką.


Siekiant užtikrinti, kad visų mokesčių mokėtojų atranka tikrinimams būtų vykdoma objektyviai ir pagal tuos pačius principus, tikslinga atskirti akcizų mokėtojų atrankos ir įtraukimo į tikrintinų akcizų mokėtojų planus funkciją nuo šių mokėtojų stebėsenos ir kontrolės vykdymo funkcijos, o akcizų mokėtojų atrankos tikrinimams vykdymą perduoti Atrankos ir paramos auditui departamentui.

Valstybinė mokesčių inspekcija prie Lietuvos Respublikos finansų ministerijos

Valstybinės mokesčių inspekcijos 2016-12-21 viršininko įsakymu Nr. V-714 „Dėl Valstybinės mokesčių inspekcijos viršininko 2015 m. birželio 8 d. įsakymo Nr. V-255 „Dėl Mokesčių mokėtojų atrankos kontrolės procedūroms bei stebėsenos veiksmams nuostatų ir Valstybinės mokesčių inspekcijos ar apskričių valstybinių mokesčių inspekcijų administracijos padalinių tikrintinų mokesčių mokėtojų plano formos patvirtinimo“ pakeitimo“ patvirtinta nauja Mokesčių mokėtojų atrankos kontrolės procedūroms bei stebėsenos veiksmams nuostatų redakcija.Mokesčių mokėtojų atrankos nuostatų 46 punkte numatyta, kad Valstybinės mokesčių inspekcijos Atrankos ir paramos auditui departamentas sudaro valstybinės mokesčių inspekcijos Akcizų administravimo departamento mokestinių patikrinimų ir mokestinių tyrimų planus.


Siekiant įgyvendinti Valstybės ilgalaikės raidos strategijoje numatytą melioracijos turto pertvarką ir mažinti valstybei melioracijos turto priežiūros naštą, parengti priemonių planą, kaip bus privatizuojamas valstybei nuosavybės teise priklausantis melioracijos turtas.

Lietuvos Respublikos žemės ūkio ministerija

Rekomendacija įgyvendinta, nes Žemės ūkio ministerija parengė ir patvirtino veiksmų planą dėl likusio valstybės nuosavybėje melioracijos turto (drenažo rinktuvų, griovių, polderių, tvenkinių hidrotechninių statinių, vandens pralaidų, tiltų ir kt.) privatizavimo. Veiksmų plane numatyta išanalizuoti užsienio šalių patirtį dėl melioracijos turto nuosavybės rūšių taikymo, parengti Melioracijos įstatymo pakeitimo projektą, suderinti projektą su valstybės institucijomis ir socialiniais partneriais, pateikti įstatymo projektą svarstyti Lietuvos Respublikos Vyriausybei.


Užtikrinti vienodą viešojo sektoriaus subjektų pajamų už nebaigtus gydyti ligonius metų pabaigoje pripažinimą apskaitoje.


Siekiant sukurti nuoseklią, nuolat veikiančią viešosios geležinkelių infrastruktūros valdytojo veiklos priežiūros sistemą, parengti viešosios geležinkelių infrastruktūros valdytojo išlaidų ir pajamų balansavimo tvarką, kuri leistų nustatyti valstybės biudžeto lėšų, skirtų viešajai geležinkelių infrastruktūrai valdyti, poreikio pagrįstumą.

Susisiekimo ministerijos 2019-05-16 įsakymu Nr. 3-236 patvirtintas Viešosios geležinkelių infrastruktūros valdytojui patikėjimo teise valdyti perduoto turto ir turto, valdomo kitais teisėtais pagrindais, valdymo, naudojimo ir disponavimo juo efektyvumo kontrolės vykdymo ir viešosios geležinkelių infrastruktūros valdytojo pajamų ir sąnaudų, patirtų valdant, naudojant jam perduotą turtą ir disponuojant juo balansavimo teikimo tvarkos aprašas, kuriame nustatytos viešosios geležinkelių infrastruktūros valdytojui patikėjimo teise perduoto viešosios geležinkelių infrastruktūros turto valdymo, naudojimo ir gautų pajamų bei patirtų sąnaudų ataskaitų formos bei jų teikimo tvarka. Viešosios geležinkelių infrastruktūros valdytojas įpareigotas kiekvienais kalendoriniais metais teikti nurodytas ataskaitas. Numatyta, kad  ataskaita apie gautas pajamas iš viešosios geležinkelių infrastruktūros valdytojui patikėjimo teise perduoto turto ir turto, valdomo kitais teisėtais pagrindais, naudojimo ir joms uždirbti patirtas sąnaudas ataskaitiniu laikotarpiu turi būti audituota valdytojo paskirto auditoriaus. Susisiekimo ministerijos administracijos padaliniams pavesta atlikti pateiktų ataskaitų analizes ir teikti rekomendacijas ministerijos vadovybei.


Siekiant sukurti nuoseklią, nuolat veikiančią viešosios geležinkelių infrastruktūros valdytojo veiklos priežiūros sistemą, numatyti priemones, užtikrinančias viešosios geležinkelių infrastruktūros valdytojui perduoto turto valdymo ir naudojimo bei jo veiklos analizę.


Teisės aktuose maksimaliai apriboti galimybę valstybei nuosavybės teise priklausančius pastatus perduoti savivaldybių nuosavybėn jų savarankiškosioms funkcijoms įgyvendinti.

Vyriausybės 2020-06-03 nutarimu Nr. 553 patvirtintas Valstybės turto perdavimo patikėjimo teise ir savivaldybių nuosavybėn tvarkos aprašas, kuriame nustatyti valstybės nekilnojamojo turto perdavimo savivaldybėms kriterijai ir tvarka. Savivaldybės, teikdamos prašymus dėl valstybės nekilnojamojo daikto perdavimo savivaldybės nuosavybėn, turi nurodyti: savivaldybės savarankiškąją funkciją, kuriai įgyvendinti jis yra tinkamas naudoti; motyvuotai pagrįsti būtinybę šį turtą perimti ir jį naudoti pagal paskirtį savivaldybės savarankiškajai funkcijai įgyvendinti; nurodyti lėšų, reikalingų valstybės nekilnojamajam daiktui pagerinti, atnaujinti, pertvarkyti, rekonstruoti ir (arba) jam panaudoti pagal nurodytą savivaldybės savarankiškąją funkciją, poreikį ir jų skyrimo galimybes. Valstybės turto valdytojas arba centralizuotai valdomo valstybės turto valdytojas, vertindamas savivaldybės prašymą, turi išanalizuoti,  ar savivaldybė nėra įtraukusi į Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašą, taip pat nėra išnuomojusi ar perdavusi panaudos pagrindais subjektams, kurie  nėra laikomi viešojo sektoriaus subjektais, savivaldybės nekilnojamojo turto ir kitų nekilnojamųjų daiktų, esančių toje pačioje savivaldybės teritorijoje, kurioje yra prašomas perduoti valstybės nekilnojamasis daiktas ir kurių naudojimo paskirtis atitinka prašomo perduoti valstybės nekilnojamojo daikto naudojimo paskirtį. Priimti pakeitimai sudaro prielaidas tik esant būtinybei valstybės nekilnojamąjį turtą perduoti savivaldybių nuosavybėn savarankiškųjų funkcijų įgyvendinimui.


Siekiant, kad asmenims su negalia pagalba būtų planuojama ir teikiama pagal individualius poreikius bei padėtų gyventi savarankiškai bendruomenėje ir būti aktyviems darbo rinkoje, sukurti integralią asmens poreikių vertinimo ir juos atliepiančią pagalbos teikimo sistemą (nustatant darbingumo lygį įtraukti valstybės ir savivaldybės įstaigų, atsakingų už socialinės integracijos priemonių, socialinių ir darbo rinkos paslaugų teikimą informaciją apie asmenį: teikiamą pagalbą, individualius poreikius, gyvenamąją ir darbo aplinką; nustatyti, kad būtų sudaromi asmenims pagalbos / paslaugų teikimo planai ir atliekama įgyvendinimo stebėsena; užtikrinti informacijos apie asmenis su negalia dalijimąsi tarp skirtingų institucijų: savivaldybės, Neįgalumo ir darbingumo nustatymo ir Užimtumo tarnybos, SODROS).


Įvertinus departamento kitiems subjektams (aeroklubai, federacijos, viešosios įstaigos ir kt.) atiduoto naudoti turto perdavimo tikslingumą ir atsižvelgiant į galiojančių bei rengiamų teisės aktų nuostatas, spręsti klausimą dėl šio turto naudojimo įteisinimo.

Švietimo, mokslo ir sporto ministerija 2019-05-23 pateikė Vyriausybei aviacijos sporto plėtojimo koncepcijos projektą, kuriame valstybei siūloma koncentruotis į kelis aviacijos sporto centrus (aerodromus) ir juos vystyti, o kitus aerodromus ir juose esantį turtą, įvertinus ir išgryninus jų poreikį ir reikalingumą savivaldybėse, perduoti savivaldybėms. Ministerija, atsižvelgusi į savivaldybių pateiktas galimybes perimti valstybės turtą, patikslintą aviacijos sporto plėtojimo koncepcijos projektą 2019-09-26 pateikė Vyriausybei.Ministro Pirmininko 2020-01-10 pavedimu Nr. S-95, įformintu LRV kanclerio rezoliucija, atsižvelgiant į 2020-01-06 neformaliame ministrų pasitarime priimtą sprendimą LRV darbo reglamento nustatyta tvarka, Švietimo, mokslo ir sporto ministerija gavo pavedimą parengti ir pateikti LRV atitinkamų teisės aktų dėl Lietuvos sporto centro (LSC) valdomo aviacijos sporto ir bendrosios aviacijos paskirties turto perdavimo atitinkamų savivaldybių nuosavybėn projektus. Priimta 12 Vyriausybės nutarimų dėl turto perdavimo 13 savivaldybių nuosavybėn: 2020-04-22 Nr. 415 (Alytaus m. savivaldybė); 2020-06-03 Nr. 549 (Telšių r. savivaldybė); 2020-09-02 Nr. 973 (Biržų r. savivaldybė); 2020-11-25 Nr. 1334 (Akmenės r. savivaldybė); 2020-12-02 Nr. 1360 (Mažeikių r. savivaldybė); 2021-01-06 Nr. 9 (Šilutės r. savivaldybė); 2021-03-17 Nr. 183 (Radviliškio r. savivaldybė); 2021-04-07 Nr. 222  (Prienų r. savivaldybė); 2021-07-14 Nr. 562 (Panevėžio m. ir Utenos r. savivaldybės); 2021-07-28 Nr. 620 (Kretingos r. savivaldybė); 2021-11-24 Nr. 968 (Vilniaus r. savivaldybė); 2022-06-01 Nr. 584 (Marijampolės savivaldybė). Vyriausybės 2022-03-09 nutarimu Nr. 213 valstybei nuosavybės teise priklausantis ir LSC patikėjimo teise valdomas nekilnojamasis turtas, esantis Trakų r. savivaldybėje, Paluknio kaime, perduotas asociacijai Vilniaus aeroklubui pagal panaudos sutartį 10 metų.


Bendradarbiaujant su Finansinės rizikos valdymo gairių valstybės valdomoms įmonėms rengėjais – Finansų ministerijos ir Ūkio ministerijos specialistais, parengti rekomendacijas, kuriomis vadovaudamosi valstybės valdomos įmonės galėtų įgyvendinti Rekomendacines finansinės rizikos valdymo gaires, nepažeisdamos Viešųjų pirkimų įstatymo nuostatų, įskaitant planuojamą tiesioginį skolinimą Finansų ministerijai, imsiančiai paskolas valstybės vardu.

Viešųjų pirkimu tarnybos direktoriaus 2015-12-31 įsakymu Nr. 1S-214 patvirtintos Terminuotų indėlių ir indėlių iki pareikalavimo paslaugų viešojo pirkimo rekomendacijos. Pasikeitus Viešųjų pirkimų įstatymui (pakeitimas atliktas 2015 06 09 Lietuvos Respublikos viešųjų pirkimų įstatymo Nr. I-1491 2, 8-2, 10, 21-1, 33, 38, 87, 93, 94, 96 str., 2 priedėlio, priedo pakeitimo ir įstatymo papildymo 18-1 str. įstatymu  Nr. XII-1768), finansinių paslaugų, susijusių su pinigų, valiutų keitimo kurso, valstybės skolos valdymo, iždo agento, finansinio turto valdymo arba kitų politikos sričių, susijusių su vertybinių popierių arba kitokių finansinių priemonių sandoriais, pirkimams, finansinių paslaugų, susijusių su vertybinių popierių arba kitokių finansinių priemonių emisija, pardavimu, pirkimu ar perleidimu, pirkimams ir paskolų, susijusių ar nesusijusių su vertybinių popierių arba kitokių finansinių priemonių emisija, pardavimu, pirkimu ar perleidimu, pirkimams Lietuvos Respublikos viešųjų pirkimų įstatymo nuostatos netaikomos. Todėl Terminuotų indėlių ir indėlių iki pareikalavimo paslaugų viešojo pirkimo rekomendacijos neapima vertybinių popierių viešojo pirkimo, kurį buvo rekomenduota detalizuoti.


Siekiant tinkamai organizuoti globėjų šeimos atranką ir formuoti vienodą globėjų atrankos praktiką savivaldybėse: parengti vaiko teisių apsaugos skyriams metodines rekomendacijas ar vykdyti mokymus / pasitarimus globėjų šeimos gyvenimo sąlygų, asmeninių savybių, teistumo ir kitais svarbiais vaiko gyvenimo sąlygų būsimo globėjo šeimoje vertinimo klausimais.

Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos

Parengtos metodinės rekomendacijos savivaldybių vaiko teisių apsaugos skyriams globėjų šeimos gyvenimo sąlygų, asmeninių savybių, teistumo ir kitais svarbiais vaiko gyvenimo sąlygų būsimo globėjo šeimoje vertinimo klausimais.


Inicijuoti Indėlių ir įsipareigojimų investuotojams draudimo įstatymo papildymą, numatant, kokiais būdais, priemonėmis ir forma (pavyzdžiui, kokia informacija pateikiama pasirašytinai, kokia teikiama draudėjų interneto svetainėse ir kt.) draudėjai turi informuoti indėlininkus ir investuotojus apie indėlių ir įsipareigojimų investuotojams draudimą.

Valstybės įmonė "Indėlių ir investicijų draudimas"

Įgyvendindama rekomendaciją Finansų ministerija parengė Indėlių ir įsipareigojimų investuotojams draudimo įstatymo Nr. IX-975 pakeitimo įstatymo projektą. Siūlyta išsamiai reglamentuoti indėlininkų ir investuotojų informavimo apie indėlių ir įsipareigojimų investuotojams draudimą reikalavimus. Vyriausybė 2015-09-02 nutarimu Nr. 930 įstatymo projektui pritarė.Indėlių ir įsipareigojimų investuotojams draudimo įstatymo Nr. IX-975 pakeitimo įstatymas (2015-11-19 Nr. XII-2054) įsigaliojo 2015-12-03. Šio įstatymo 10 str. nustato, kaip indėlininkai turi būti informuojami apie indėlių draudimą, pavyzdžiui:indėlių draudimo sistemos dalyvis esamus ir būsimus indėlininkus privalo informuoti, kokios indėlių draudimo sistemos dalyvis jis yra, taip pat turi sudaryti sąlygas viešai susipažinti su atvejais, kai indėliai nėra draudžiami ir kai yra taikomi indėlių draudimo išmokų mokėjimo apribojimai. Šią informaciją indėlių draudimo sistemos dalyvis privalo pateikti visose vietose, kuriose jis teikia finansines paslaugas;indėlių draudimo sistemos dalyvis, prieš sudarydamas sutartį dėl indėlio priėmimo, kiekvienam sutartį pasirašančiam klientui privalo pateikti nustatytos formos informaciją indėlininkui. Joje nurodoma, pavyzdžiui, kokia yra indėlių apsaugos riba, kur indėliai yra draudžiami ir kt. Indėlių draudimo sistemos dalyvis gali priimti indėlį tik gavęs kliento raštišką patvirtinimą apie informacijos indėlininkui gavimą;informaciją, kad indėlis yra tinkamas drausti, indėlių draudimo sistemos dalyvis kiekvienam indėlininkui pateikia bent kartą per metus;draudimo įmonė savo interneto svetainėje skelbia indėlininkams visą aktualią informaciją apie indėlių draudimo sąlygas, indėlių draudimo išmokų išmokėjimo tvarką, atvejus, kai indėliai nėra draudžiami ir kai yra taikomi indėlių draudimo išmokų mokėjimo apribojimai.Šio įstatymo 25 str. reglamentuoja kaip turi būti informuojama apie įsipareigojimų investuotojams draudimą, pavyzdžiui:įsipareigojimų investuotojams draudimo sistemos dalyvis esamus ir būsimus investuotojus privalo aiškiai, neklaidinančiai ir lengvai suprantamai informuoti, kokios įsipareigojimų investuotojams draudimo sistemos dalyvis jis yra, paaiškinti, kokiomis aplinkybėmis ir kokiems reikalavimams taikomos atitinkamos indėlių ir įsipareigojimų investuotojams draudimo sistemos. Taip pat turi sudaryti sąlygas viešai susipažinti su informacija apie draudimo sumą, draudimo objektą ir atvejus, kai įsipareigojimai investuotojams nėra draudžiami ir kai yra taikomi įsipareigojimų investuotojams draudimo išmokų apribojimai. Šią informaciją įsipareigojimų investuotojams draudimo sistemos dalyvis privalo pateikti visose vietose, kuriose jis teikia finansines paslaugas, klientui laisvai prieinamoje vietoje ir savo interneto svetainėje;draudimo įmonės interneto svetainėje pateikiama investuotojams reikalinga informacija: apie įsipareigojimų investuotojams draudimo sąlygas, draudimo išmokų išmokėjimo sąlygas, tvarką ir atvejus, kai įsipareigojimai investuotojams nėra draudžiami, kai yra taikomi įsipareigojimų investuotojams draudimo išmokų apribojimai ir kt.


Siekiant gerinti visuomenės informavimą apie teikiamas socialines paslaugas senyvo amžiaus asmenims ir šių paslaugų prieinamumą, imtis konkrečių priemonių, kad būtų skelbiama aktuali informacija apie visoje šalyje veikiančias socialinės globos įstaigas senyvo amžiaus asmenims (socialinės globos kainas socialinės globos namuose, laisvas vietas juose, laukiančių eilėje asmenų skaičių).

Socialinės apsaugos ir darbo ministerijos 2016-04-26 įsakymu Nr. A1-211 pakeistas Asmens (šeimos) socialinių paslaugų poreikio nustatymo ir skyrimo tvarkos aprašas. Aprašo 71 p. numatyta, kad „Savivaldybė savo interneto svetainėje skelbia informaciją apie savivaldybės teikiamas socialines paslaugas, savivaldybės socialinės globos įstaigas ir laisvas vietas jose, socialinės globos kainas, laukiančių savivaldybės eilėje ilgalaikei socialinei globai gauti asmenų skaičių“; 72 p. – „Socialinių paslaugų priežiūros departamentas prie Socialinės apsaugos ir darbo ministerijos savo interneto svetainėje teikia informaciją gyventojams apie Lietuvos Respublikos teritorijoje veikiančias socialinės globos įstaigas, vidutines socialinių paslaugų kainas. Informaciją apie Lietuvos Respublikos teritorijoje veikiančius valstybės globos namus, socialinės globos kainas ir laisvas vietas juose, laukiančių eilėje ilgalaikei socialinei globai gauti valstybės globos namuose asmenų skaičių Socialinių paslaugų priežiūros departamentas ir Valstybinė vaiko teisių apsaugos ir įvaikinimo tarnyba skelbia savo interneto svetainėse.“ Aprašas papildytas 691 punktu: Asmuo (vienas iš suaugusių šeimos narių), jo globėjas, rūpintojas turi teisę gauti informaciją apie Lietuvos Respublikos teritorijoje veikiančias socialinių paslaugų įstaigas, laisvas vietas jose, socialinių paslaugų kainas.“SADM 2016-04-27 įsakymu Nr. A1-216 pakeistas Socialinės globos normų aprašas. Pakeistas 24.1 papunktis: Socialinės globos įstaiga rengia ir reguliariai atnaujina informacinį biuletenį (internetinį puslapį), kuriame pateikiama informacija apie socialinės globos įstaigą, teikiamas paslaugas, personalą, socialinės globos kainas, laisvas vietas ir kita.“


Siekdami vienodos (bendros) sveikatos priežiūros įstaigų taikomos darbo užmokesčio didinimo (karantino ir ekstremaliosios situacijos dėl koronaviruso infekcijos laikotarpiais) praktikos, rekomenduojame imtis veiksmų dėl tokį didinimą nustatančių Žmonių užkrečiamųjų ligų profilaktikos ir kontrolės įstatymo 32 (1) str. ir sveikatos apsaugos ministro 2020-10-29 įsakymo Nr. V-2426 „Dėl Asmens sveikatos priežiūros įstaigų išlaidų darbo užmokesčiui didinti dėl COVID-19 ligos (koronaviruso infekcijos) kompensavimo valstybės biudžeto lėšomis tvarkos aprašo patvirtinimo“ praktinio taikymo aiškinimo (rekomendacijų išleidimas, konkrečių pvz. pateikimas ar kt.) arba jų nuostatų tikslinimo.

Lietuvos Respublikos sveikatos apsaugos ministerija

Sveikatos apsaugos ministras 2023-01-13 įsakymu Nr. V-40 patvirtino vidaus audito ataskaitoje (2022-05-27 Nr. VAA-6) pateiktų rekomendacijų įgyvendinimo priemonių planą, kuriame numatyta inicijuoti teisės aktų pokyčius, siekiant užtikrinti vienodą (bendrą) asmens sveikatos priežiūros įstaigų taikomą darbo užmokesčio didinimo (karantino ir ekstremaliosios situacijos dėl koronaviruso infekcijos laikotarpiu) praktiką. Parengtas ir institucijų derinimui pateiktas Žmonių užkrečiamųjų ligų profilaktikos ir kontrolės įstatymo Nr. I-1553 pakeitimo įstatymo projektas (2024-06-27 Nr. 24-11522), kuriame reglamentuotas padidinto darbo užmokesčio mokėjimas darbuotojams, dirbantiems su ypač pavojingomis užkrečiamosiomis ligomis sergančiais pacientais ar vykdantiems epidemijų profilaktikos priemones ypač pavojingų ligų židiniuose, ir su tuo susijusių įstaigų išlaidų apmokėjimas, aiškiai nustatant, kad padidintas darbo užmokestis būtų apskaičiuojamas ir mokamas nuo nustatyto bazinio (tarifinio) darbo užmokesčio dydžio. Laukiame priimtų įstatymo pakeitimų.


Siekiant, kad asmeniui būtų parenkama labiausiai jo poreikius atitinkanti socialinė paslauga ir senyvo amžiaus asmuo kuo ilgiau gyventų savo namuose, tobulinti teisės aktus:- numatyti, kad socialinis darbuotojas, įvertinęs senyvo amžiaus asmens socialinės globos poreikį, išvadoje dėl rekomenduojamų socialinių paslaugų skyrimo prioritetą teiktų alternatyvioms ilgalaikei socialinei globai institucijoje socialinėms paslaugoms; - numatyti, kad socialinis darbuotojas, išvadoje dėl rekomenduojamų socialinių paslaugų pasiūlęs skirti asmeniui ilgalaikę socialinę globą institucijoje, turi nurodyti priežastis, kodėl nesiūlomos alternatyvios socialinės paslaugos;- asmens, kuriam reikia socialinių paslaugų, prašymo formoje numatyti galimybę nurodyti pageidaujamą ilgalaikės socialinės globos paslaugas teikiančią įstaigą.

Socialinės apsaugos ir darbo ministerijos 2016-04-26 įsakymu Nr. A1-211 pakeistas Asmens (šeimos) socialinių paslaugų poreikio nustatymo ir skyrimo tvarkos aprašo 30 punktas jį išdėstant taip: „Vertinant asmens socialinių paslaugų poreikį, prioritetas teikiamas alternatyvioms ilgalaikei socialinei globai paslaugoms, teikiamoms bendruomenėje, – socialinei priežiūrai, trumpalaikei socialinei globai, dienos socialinei globai asmens namuose, dienos centre. Jei, nustačius asmens socialinių paslaugų poreikį, padaroma išvada, kad bendrųjų socialinių paslaugų ar socialinės priežiūros asmeniui nepakanka, atliekamas asmens socialinės globos poreikio nustatymas.“SADM 2016-04-26 įsakymu Nr. A1-211 pakeistas Senyvo amžiaus asmens bei suaugusio asmens su negalia socialinės globos poreikio nustatymo metodikos 1 priedo 25 punktas, papildant pastaba dėl socialinio darbuotojos išvados: „Jeigu išvadoje siūloma asmeniui teikti ilgalaikę socialinę globą institucijoje, turi būti nurodytos ir alternatyvios ilgalaikei socialinei globai institucijoje paslaugos bei įvardytos priežastys, dėl kurių jų nesiūloma teikti.“ SADM 2016-03-29 Nr. A1-157 pakeista Prašymo-paraiškos socialinėms paslaugoms gauti SP-8 forma, kurios 2.2 ir 2.3 punktuose yra numatyta galimybė nurodyti pageidaujamos socialinės globos įstaigos pavadinimą.


Siekiant kuo efektyviau vykdyti elektroninės prekybos kontrolę, numatyti priemones, užtikrinančias tinkamą žmogiškųjų išteklių parengimą elektroninės prekybos kontrolės srityje.

1. Elektroninės prekybos kontroliavimo atnaujintos 2015 m. liepos mėn. Dėl sparčių technologinių progresų ir naujų tendencijų elektroninėje erdvėje rekomendacijos atnaujinamos nuolat.2. Lietuvos kriminalinės policijos biuro darbuotojai 2016-05-19–2016-05-20 mokė 22 Valstybinės mokesčių inspekcijos prie Finansų ministerijos ir apskričių valstybinių mokesčių inspekcijų darbuotojus, atsakingus už elektroninės prekybos kontrolę. Mokymų temos – informacijos paieška, jos vertinimas ir analizė elektroninėje erdvėje, siekiant užtikrinti mokestinių prievolių vykdymą; informacijos elektroninėje erdvėje rinkimo priemonės, siekiant užtikrinti mokestinių prievolių vykdymą. Biuro darbuotojai suteikė teorinių ir praktinių žinių apie nusikaltimų/pažeidimų, daromų panaudojant elektroninę erdvę, tyrimo metodus, tinklų ir interneto veikimo principus.


Priėmus Indėlių ir įsipareigojimų investuotojams draudimo įstatymo papildymą, pakeisti VĮ „Indėlių ir investicijų draudimas“ direktoriaus įsakymu patvirtintas Draudėjų patikrinimų taisykles, jose nurodant, kokius informavimo būdus ir priemones tikrina įmonės darbuotojai atlikdami draudėjų patikrinimus.

VĮ „Indėlių ir investicijų draudimas“ direktoriaus 2016-05-30 įsakymu Nr. V-46 patvirtintos Indėlių draudimo ir įsipareigojimų investuotojams draudimo sistemos dalyvių patikrinimų taisyklės. Jose numatyta, kad, tikrindamas, kaip draudėjas įgyvendina draudėjui nustatytą informavimo apie indėlių ar įsipareigojimų investuotojams draudimą pareigą, tikrintojas privalo:išsiaiškinti, kokiais būdais ir priemonėmis draudėjas informuoja savo esamus ir būsimus indėlininkus ar investuotojus apie indėlių ar įsipareigojimų investuotojams draudimą;įvertinti draudėjo skleidžiamos informacijos turinį;atlikti draudėjo darbuotojų žinių lygio nustatymą.Be to, tikrintojai, atlikdami draudėjų patikrinimus, turi pildyti nustatytos formos kontrolinius klausimynus. Pagal juos vertinama, pavyzdžiui:informacijos indėlininkams teikimo interneto svetainėse ir visose vietose, kuriose indėlių draudimo sistemos dalyvis teikia finansines paslaugas;informacijos suteikimo, prieš sudarant sutartį su klientu;specialiųjų indėlininkų informavimo atvejų;investuotojų informavimo privalomos minimalios vietos;informacijos investuotojui turinio reikalavimų.


Siekiant užtikrinti, kad prognozuojamas 2017 metų programos pajamų dydis būtų pagrįstas skaičiavimais ir išsamia analize ir kad einamaisiais metais visos gautos pajamos būtų paskirstytos programos priemonėms vykdyti, rekomenduojame parengti ir patvirtinti programos pajamų planavimo tvarką.

Aplinkos ministerija 2016-09-19 įsakymu Nr. D1-625 pakeitė Bendrųjų miškų ūkio reikmių finansavimo programos administravimo tvarką, kurią papildė nuostatomis dėl programos pajamų planavimo.


Rekomenduojame užtikrinti, kad, skiriant biudžeto lėšų valstybės įmonėms miškų urėdijoms valstybės funkcijoms vykdyti, finansavimo sutartys būtų pasirašomos asignavimo valdytojo, jose būtų numatyti vertinimo kriterijai ir atsiskaitymas už jų vykdymą, suplanuotas detalus biudžeto lėšų paskirstymą pagal išlaidų ekonominę paskirtį (klasifikaciją).

Aplinkos ministerija 2016-09-19 įsakymu Nr. D1-625 papildė Bendrųjų miškų ūkio reikmių finansavimo programos administravimo tvarkos aprašą: nustatė, kad, sudarant biudžeto lėšų naudojimo sutartis turi būti nurodytos Valstybės biudžeto ir savivaldybių biudžeto sudarymo ir vykdymo tvarkos 61 p. nurodytos sąlygos  ir sutartys būtų pasirašomos aplinkos ministro ar jo įgalioto asmens.


Siekiant užtikrinti teisingos informacijos apie atidėjinius ir neapibrėžtuosius įsipareigojimus pateikimą, rekomenduojame parengti išaiškinimą dėl viešojo sektoriaus apskaitos ir atskaitomybės standartų taikymo atidėjinių ir neapibrėžtųjų įsipareigojimų apskaitai ir informacijos apie šiuos įsipareigojimus pateikimo finansinių ataskaitų rinkiniuose ir VSAKIS.

2022-08-31 parengtos rekomendacijos Nr. SR-1/2022-08 „Dėl atidėjinių ir neapibrėžtųjų įsipareigojimų ir neapibrėžtojo turto finansinės apskaitos“, kurios paskelbtos Finansų ministerijos internetiniame puslapyje.


Siekiant užtikrinti efektyvią teikiamų socialinės globos paslaugų kokybės kontrolę: nustatytu periodiškumu vykdyti socialinės globos paslaugas senyvo amžiaus asmenims teikiančių įstaigų patikrinimus; neatitikimų pašalinimą stebėti iki tol, kol jie bus pašalinti; vykdyti nustatytų pažeidimų įstaigose prevenciją ir gerosios praktikos pavyzdžių, įgyvendinant socialinės globos normas, sklaidą, skelbti šią informaciją departamento interneto svetainėje.

Socialinių paslaugų priežiūros departamentas prie Socialinės apsaugos ir darbo ministerijos

1.Siekiant užtikrinti nustatytą tikrinimų periodiškumą, Socialinių paslaugų priežiūros departamento pateiktais skaičiavimais, kasmet būtina atlikti vidutiniškai 90 subjektų pirminių patikrinimų, tam Įstaigų priežiūros skyriuje iš viso reikia 19 darbuotojų. 2015 m. Įstaigų priežiūros skyriuje dirbo 8 darbuotojai, atlikta 60 pirminių patikrinimų. Tikėtina, kad pasibaigus 5 metų laikotarpiui ir trūkstant žmogiškųjų išteklių, dalis įstaigų bus neįvertintos.  2.Siekiant nustatyti kaip buvo pašalinti trūkumai, atliekami antriniai ir tretiniai patikrinimai. 2015 m. atlikta 20 antrinių patikrinimų, 2016 m. (iki spalio 1 d.) 29 antriniai ir 5 tretiniai patikrinimai. Jei buvo pašalinti ne visi nustatyti trūkumai, po antrinio vertinimo licencijos galiojimas stabdomas, po tretinio – naikinamas. 2015 m. 11, 2016 m. 13 licencijų galiojimai sustabdyti, priimti 2 sprendimai panaikinti licencijas dėl netinkamos veiklos. 3.Rekomendacijos įstaigoms dėl dažniausiai nustatomų neatitikimų skelbiamos interneto puslapyje http://www.sppd.lt/lt/veiklos-sritys-copy/licencijavimas/metodines-rekomendacijos/, departamento specialistai nuolat konsultuoja įstaigas.


Siekiant užtikrinti duomenų sklaidą ir kelti turto vertintojų kvalifikaciją, įpareigoti Turto vertinimo priežiūros tarnybą: kaupti, sisteminti ir analizuoti duomenis apie patikrintas turto vertinimo ataskaitas ir jose nustatytus teisės aktų pažeidimus.

Finansų ministro 2016-09-30 įsakymu Nr. 1K-367 „Dėl finansų ministro 2015-11-23 įsakymo Nr. 1K-344 „Dėl Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos nuostatų patvirtinimo“ pakeitimo“, buvo pakeisti Tarnybos nuostatai. Juose numatyta, kad Tarnyba privalo kaupti, sisteminti ir analizuoti duomenis apie turto arba verslo vertinimo ataskaitų atitikties Turto ir verslo vertinimo pagrindų įstatymo 22 str. reikalavimams nagrinėjimo rezultatus ir juos apibendrinusi skelbti Tarnybos interneto svetainėje. Taip pat pavesta rengti rekomendacijas turto arba verslo vertintojams pagal apibendrintus duomenis apie dažniausiai nustatomus pažeidimus ir šias rekomendacijas skelbti Tarnybos interneto svetainėje.


Strateginiame veiklos plane nustatyti vertinimo kriterijus, kurie leistų įvertinti mokslo tiriamųjų darbų ir eksperimentinės plėtros srityje pasiektus rezultatus.

Lietuvos Respublikos krašto apsaugos ministerija

Krašto apsaugos sistemos 2017–2019 m. strateginiame veiklos plane nustatytas uždavinio „Panaudoti mokslinį potencialą gynybos reikmėms“ vertinimo kriterijus: „Krašto apsaugos ministerijos finansuotų ir vykdomų gynybos srities mokslinių tyrimų ir eksperimentinės plėtros projektų skaičius (vnt.).


Kontroliuoti mokslo tiriamųjų darbų ir eksperimentinės plėtros projektams skirtų valstybės biudžeto asignavimų panaudojimą.

2016-12-12 pasirašytas susitarimas Nr. 6SU-22/1 dėl 2016-03-23 biudžeto lėšų naudojimo sutarties Nr. 6SU-4/10V-15 pakeitimo, numatant, kad, vykdytojui nustatyta tvarka neatsiskaičius už panaudotas lėšas, Krašto apsaugos ministerijai pareikalavus, vykdytojas moka 0,02 proc. delspinigių nuo panaudotų lėšų sumos už kiekvieną uždelstą tinkamai atsiskaityti dieną. Vėluojant tinkamai atsiskaityti daugiau kaip 20 dienų, Krašto apsaugos ministerija turi teisę sutartį nutraukti.Taip pat patikslintas Mokslo tiriamųjų darbų projektų inicijavimo ir vykdymo krašto apsaugos sistemoje tvarkos aprašas, patvirtintas Lietuvos Respublikos krašto apsaugos ministro 2015-08-25 įsakymu Nr. V-873 „Dėl Mokslo tiriamųjų darbų projektų inicijavimo ir vykdymo krašto apsaugos sistemoje tvarkos aprašo patvirtinimo“, numatant, kad mokslo tiriamųjų darbų projektus įgyvendinančiai įstaigai neatsiskaičius už Krašto apsaugos ministerijos skirtų lėšų panaudojimą sutartyje numatytais terminais, Krašto apsaugos ministerijos Ginkluotės ir valdymo sistemų departamento Mokslo ir technologijų skyrius ne vėliau kaip per 2 darbo dienas kreipiasi raštu į ją dėl sutartinių įsipareigojimų vykdymo ir galimos atsakomybės taikymo.


Peržiūrėti investicijų projektų atrankos kriterijus ir balų sistemą, kad investicijų projektai būtų atrenkami objektyviai.

Aplinkos ministerija 2017-01-05 nauja redakcija išdėstė Aplinkos ministro valdymo sričių valstybės investicijų projektų rengimo ir jų įgyvendinimo stebėsenos tvarkos aprašą, kuriame patikslino projektų atrankos procedūras, nustatė projektų atrankos balų sistemą.


Skaidresniam ir objektyvesniam mokesčių mokėtojų atrankos tikrinimams procesui vykdyti tikslinga užtikrinti, kad atrankos Audito IS priemonėmis metu atliekamas ekspertinis vertinimas būtų pagrįstas konkrečiais vertinimo kriterijais.

Valstybinės mokesčių inspekcijos  viršininko 2016-12-21  įsakymu Nr. V-714 „Dėl Valstybinės mokesčių inspekcijos prie Lietuvos Respublikos finansų ministerijos viršininko 2015-06-08 įsakymo Nr. V-255 „Dėl Mokesčių mokėtojų atrankos kontrolės procedūroms bei stebėsenos veiksmams nuostatų ir Valstybinės mokesčių inspekcijos ar apskričių valstybinių mokesčių inspekcijų administracijos padalinių tikrintinų mokesčių mokėtojų plano formos patvirtinimo“ pakeitimo“ patvirtinta nauja Mokesčių mokėtojų atrankos kontrolės procedūroms bei stebėsenos veiksmams nuostatų redakcija.Mokesčių mokėtojų atrankos nuostatų 6 punkte nurodyti kriterijai, pagal kuriuos parenkami stebėsenos veiksmai bei kontrolės procedūros.Mokesčių mokėtojų atrankos nuostatų 6 priede „Veiksniai ir priežastys, atsižvelgiant į kuriuos mokesčių mokėtojai gali būti neatrenkami kontrolės procedūroms“ nurodytos priežastys, dėl kurių mokesčių mokėtojai kontrolės procedūroms gali būti neatrenkami.


Žemės ūkio ministro 2017 m. vasario 10 d.  įsakymu Nr. 3D-105 „Dėl žemės ūkio ministro 2011 m. rugpjūčio 4 d. įsakymo Nr. 3D-608 „Dėl Investicijų projektų atrankos komisijos sudarymo, jos darbo reglamento ir investicijų projektų atrankos kriterijų patvirtinimo“ pakeitimo“ patikslinti žemės ūkio srities investicijų projektų atrankos kriterijai ir balų sistema.


Tobulinti atrankos projektų nuostatus: numatyti aiškias prioritetines kryptis, kuriose galėtų veikti jaunimo organizacijos.

Lietuvos Respublikos socialinės apsaugos ir darbo ministerija

Patobulinti atrankos konkursų nuostatai atsižvelgiant į audito ataskaitoje pateiktas rekomendacijas.


Imtis priemonių siekiant užtikrinti tinkamą programos „Erasmus+“ administravimą ir teisėtą valstybės biudžeto lėšų naudojimą.

Socialinės apsaugos ir darbo ministerija atliko Jaunimo reikalų departamento funkcijų peržiūrą ir ex-ante vertinimą dėl atitikimo Europos Reglamento nuostatoms, reglamentuojančioms Erasmus + programos lėšų administravimą. Buvo nuspręsta palikti administravimo funkcijas VŠĮ Jaunimo tarptautinio bendradarbiavimo agentūrai, įtvirtinant jos teisines galias įstatymu. 2016-11-10 įstatymo Nr. XII-2778 buvo papildytas įstatymo 7(2) straipsnis, įtraukiantis Jaunimo tarptautinio bendradarbiavimo agentūrą į reglamentavimą, nors tam prieštaravo Vidaus reikalų ministerija.


Siekiant užtikrinti duomenų sklaidą ir kelti turto vertintojų kvalifikaciją, įpareigoti Turto vertinimo priežiūros tarnybą: apibendrintus duomenis apie turto vertinimo ataskaitose nustatytus dažniausius pažeidimus periodiškai skelbti tarnybos interneto svetainėje.

Finansų ministro 2016-09-30 įsakymu Nr. 1K-367 „Dėl finansų ministro 2015-11-23 įsakymo Nr. 1K-344 „Dėl Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos nuostatų patvirtinimo“ pakeitimo“, buvo pakeisti Tarnybos nuostatai. Juose numatyta, kad Tarnyba privalo kaupti, sisteminti ir analizuoti duomenis apie turto arba verslo vertinimo ataskaitų atitikties Turto ir verslo vertinimo pagrindų įstatymo 22 str. reikalavimams nagrinėjimo rezultatus ir juos apibendrinusi skelbti Tarnybos interneto svetainėje. Tarnybos interneto svetainėje pateikiama informacija apie turto ir verslo vertinimo ataskaitų numerius, vertinimo ataskaitų parengimo datas, vertinimo sritis ir vertinimo ataskaitų atitiktį Lietuvos Respublikos turto ir verslo vertinimo pagrindų įstatymo 22 straipsnyje nustatytiems reikalavimams. Taip pat nurodomi Tarnybos nustatyti pažeidimai.


Siekiant gerinti į Stebėsenos informacinę sistemą pateikiamų duomenų kokybę, užtikrinti, kad informacija į sistemą būtų pateikiama Strateginio planavimo metodikoje nurodytu laiku ir nustatytos apimties.

2016-07-28 Energetikos ministro įsakymu Nr. 1–214 patvirtintas Energetikos ministerijos Tarptautinio bendradarbiavimo ir planavimo skyriaus vyr. specialisto pareigybės aprašymas, kuris papildytas punktais, kurie įpareigoja teikti atitinkamą informaciją nustatytais terminais į Stebėsenos informacinę sistemą. Tačiau Stebėsenos informacinėje sistemoje ministerijai atsiskaitant už 2016 m. veiklos rezultatus nenurodytos priežastys arba jos nepaaiškina rezultato 85 proc. atvejų (nelaikėme trūkumu, jei paaiškinimai nepateikti prie vertinimo kriterijų, kurių viršijimas (nepasiekimas) buvo iki 10 proc.).Vyriausybės vykdomos strateginio planavimo pertvarkos metu (planuojamas įgyvendinimo terminas 2020 m. IV ketv.) planuojama modernizuoti Stebėsenos informacinę sistemą, pritaikant ją naujai strateginio planavimo dokumentų sistemai. Pokyčius vertinsime,  įgyvendinus pertvarką.


Įgyvendinant veiksmų planą, nustatyti valstybės paramos apsirūpinant būstu viešinimo priemones, kurias tikslinga taikyti ministerijai, kurias - savivaldybėms.

Socialinės apsaugos ir darbo ministro 2017-05-31 įsakymu Nr. A1-267 patvirtintas rekomendacijų įgyvendinimo priemonių planas ir numatyta, kad ministerija nuolat teikia informaciją apie numatomus pokyčius ir priimtus teisės aktus, susijusius su parama būstui įsigyti ar išsinuomoti įvairiose visuomenės informavimo priemonėse, o savivaldybės informaciją skelbia interneto svetainėse, „Facebook“ paskyrose, tiesiogiai bendraujant su gyventojais.


Siekiant, kad valstybinių parkų ir rezervatų direkcijos galėtų valdyti ir naudotis valstybei nuosavybės teise priklausančia žeme, atlikti Čepkelių, Kamanų, Viešvilės valstybinių ir Žuvinto biosferos rezervatų valstybei nuosavybės teise priklausančios žemės kadastrinius matavimus ir teisinę registraciją.

Valstybinė saugomų teritorijų tarnyba prie Aplinkos ministerijos

Žuvinto biosferos rezervato ir Kamanų valstybinio gamtinio rezervato valstybinės žemės kadastriniai matavimai ir teisinė registracija atlikti 2015 m. Čepkelių ir Viešvilės valstybinių gamtinių rezervatų valstybinės žemės kadastriniai matavimai bus atliekami panaudojant 2014–2020 m. programos ES lėšas. Įvykdytas Čepkelių ir Viešvilės valstybinių rezervatų planavimo schemų (ribų ir tvarkymo planų) rengimo pirkimas. 2018 m. parengus ribų planus, bus vykdomas Čepkelių ir Viešvilės valstybinių rezervatų ribų kadastrinių matavimų ir teisinės registracijos paslaugų pirkimas.


Įsivertinti finansinės apskaitos organizavimo ir tvarkymo Lietuvos kultūros tyrimų institute įgyvendinimą ir imtis priemonių užtikrinti, kad finansinė apskaita būtų organizuojama ir tvarkoma vadovaujantis teisės aktais.


Nustatyti investicijų projektų, finansuotų valstybės biudžeto lėšomis, stebėsenos tvarką, be kita ko joje numatant pagal aplinkybes/poreikį galimus apribojimus įsigyto ar sukurto turto disponavimui.

Lietuvos Respublikos Vyriausybės 2017-09-20 nutarimo Nr. 749 „Dėl Lietuvos Respublikos Vyriausybės 2001 m. balandžio 26 d. nutarimo Nr. 478 „Dėl Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės taisyklių patvirtinimo“ pakeitimo“ nuostatos leis spręsti 2016 m. atlikto audito metu nustatytas problemas ir įgyvendinti pateiktas rekomendacijas dėl tolesnės investicijų projektų stebėsenos: reikalaujama, įgyvendinus projektą, penkerius metus stebėti investavimo objekto veiklą ir tokį pat laikotarpį be Vyriausybės ar savivaldybės tarybos sprendimo nekeisti ir nenutraukti šio objekto veiklos. Patvirtinus nutarimo projektą, bus pradėta vykdyti įgyvendintų investicijų projektų, kurie parengti nuo 2018 m., stebėsena.


Siekiant, kad visiems smurtą artimoje aplinkoje patyrusiems asmenims nedelsiant po smurto įvykio būtų suteikta pagalba, tobulinti pagalbos organizavimo sistemą taip, kad: (...) būtų nustatytas konkretus terminas, per kurį vaiko teisių apsaugos skyriai, gavę iš policijos informaciją apie vaikus, kurie patyrė smurtą, buvo jo liudininkai ar gyvena aplinkoje, kurioje buvo smurtauta, turi susisiekti su minėtais vaikais (jų atstovais).

Seimas 2017-09-28 priėmė Lietuvos Respublikos vaiko teisių apsaugos pagrindų įstatymo Nr. I-1234 pakeitimo įstatymą Nr. XIII-643, kuris įsigalioja 2018-07-01. Įstatyme numatyta, kad Valstybės vaiko teisių apsaugos ir įvaikinimo tarnyba ar jos įgaliotas teritorinis skyrius, reaguodamas į pranešimą apie galimą smurto prieš vaiką naudojimą, galimai kilusį pavojų vaiko saugumui, sveikatai, gyvybei ar vaiko buvimą jam nesaugioje aplinkoje, privalo ne vėliau kaip per 6 valandas nuo pranešimo gavimo momento susitikti su vaiku (36 str. 1 ir 2 d.) ir, nustačius grėsmės vaikui lygį, imtis įstatyme numatytų veiksmų (38-40 str.).


Siekiant rezultatyvesnio mokesčių mokėtojų atrankos tikrinimams proceso, nustatyti priemones, kad atrenkant mokesčių mokėtojus į tikrinimo planus būtų aktyviau naudojama specialiai mokesčių mokėtojų atrankai pritaikyta Audito IS.

Valstybinės mokesčių inspekcijos 2016-07-18 viršininko įsakymu Nr. V-397 patvirtintų Atrankos efektyvumo vertinimo nuostatų 29.5 papunktyje numatytas rodiklis: „Audito IS pagalba (pagal centralizuotai sudarytas filtrų sekas ir atrankos rekomendacijas) atrinktų patikrinimų padaliniams mokesčių mokėtojų dalis (skaičiuojamas atskirai mokestiniams tyrimams, mokestiniams patikrinimams ir operatyviems patikrinimams), kuri skaičiuojama kaip Audito IS pagalba patikrinimų padaliniams atrinktų atvejų skaičiaus ir visų patikrinimų padaliniams atrinktų atvejų skaičiaus santykis“.


Lietuvos Respublikos vidaus reikalų ministerija

Atsižvelgiant į Vyriausybės kanceliarijos parengtas strateginio planavimo dokumentų duomenų pateikimo į Stebėsenos informacinę sistemą 2016 m. suvestines ataskaitas, Vidaus reikalų ministerijos padaliniams ir ministro valdymo srityse veikiančioms įstaigoms buvo nurodyta (nurodymas pateiktas žodine forma, per ministerijos viceministrų ir ministerijos kanclerio organizuojamus ministerijos administracijos padalinių ir įstaigų prie ministerijos, Vyriausybės įstaigų ir kitų ministrui pavestose valdymo srityse veikiančių įstaigų vadovų pasitarimus) laiku teikti ministerijos atsakingam padaliniui nustatytos apimties informaciją, reikalingą duomenų pateikimui į sistemą. Tačiau Stebėsenos informacinėje sistemoje atsiskaitant už 2016 m. veiklos rezultatus nenurodytos priežastys arba jos nepaaiškina rezultato 61 proc. atvejų (nelaikėme trūkumu, jei paaiškinimai nepateikti prie vertinimo kriterijų, kurių viršijimas (nepasiekimas) buvo iki 10 proc.). Nustatyti atvejai, kai klaidingai apibrėžiama kriterijaus kitimo kryptis, todėl sistemos generuojamose ataskaitose nepasiektos reikšmės žymimos kaip viršytos ir atvirkščiai.Vyriausybės vykdomos strateginio planavimo pertvarkos metu (planuojamas įgyvendinimo terminas 2020 m. IV ketv.) planuojama modernizuoti Stebėsenos informacinę sistemą, pritaikant ją naujai strateginio planavimo dokumentų sistemai. Pokyčius vertinsime,  įgyvendinus pertvarką.


Lietuvos Respublikos teisingumo ministerija

Teisingumo ministro 2017-04-25 įsakymu Nr. 1R-108 patvirtintas Teisingumo ministro valdymo sričių strateginių veiklos planų ir kitų planavimo dokumentų įgyvendinimo stebėsenos ir atsiskaitymo už rezultatus tvarkos aprašas. Tačiau Stebėsenos informacinėje sistemoje atsiskaitant už 2016 m. veiklos rezultatus nenurodytos priežastys arba jos nepaaiškina rezultato 69 proc. atvejų (nelaikėme trūkumu, jei paaiškinimai nepateikti prie vertinimo kriterijų, kurių viršijimas (nepasiekimas) buvo iki 10 proc.). Nustatyti atvejai, kai klaidingai apibrėžiama kriterijaus kitimo kryptis, todėl sistemos generuojamose ataskaitose nepasiektos reikšmės žymimos kaip viršytos ir atvirkščiai.Vyriausybės vykdomos strateginio planavimo pertvarkos metu (planuojamas įgyvendinimo terminas 2020 m. IV ketv.) planuojama modernizuoti Stebėsenos informacinę sistemą, pritaikant ją naujai strateginio planavimo dokumentų sistemai. Pokyčius vertinsime,  įgyvendinus pertvarką.


Lietuvos Respublikos susisiekimo ministerija

Susisiekimo ministro 2016-04-14 įsakymu Nr. 3-122 patvirtintas Biudžeto ir valstybės turto valdymo departamento Ekonomikos ir biudžeto skyriaus vyriausiojo specialisto pareigybės (pagal darbo sutartį) aprašymas, kur pareigybės paskirtyje numatyta "programų vykdymo ataskaitų duomenims įvesti į Stebėsenos informacinę sistemą." 2016-07-27 Susisiekimo ministro įsakymu Nr. 3-256 patvirtinta Biudžeto ir valstybės  turto valdymo departamento Ekonomikos ir biudžeto skyriaus vyriausiojo specialisto (karjeros valstybės tarnautojo A lygio 14 kategorijos) pareigybės aprašymas, numatantis finansinių rodiklių reikšmių tvarkymą Stebėsenos informacinėje sistemoje. Tačiau Stebėsenos informacinėje sistemoje atsiskaitant už 2016 m. veiklos rezultatus nenurodytos priežastys arba jos nepaaiškina rezultato 100 proc. atvejų (nelaikėme trūkumu, jei paaiškinimai nepateikti prie vertinimo kriterijų, kurių viršijimas (nepasiekimas) buvo iki 10 proc.). Vyriausybės vykdomos strateginio planavimo pertvarkos metu (planuojamas įgyvendinimo terminas 2020 m. IV ketv.) planuojama modernizuoti Stebėsenos informacinę sistemą, pritaikant ją naujai strateginio planavimo dokumentų sistemai. Pokyčius vertinsime,  įgyvendinus pertvarką.


Užtikrinti, kad strateginiuose veiklos planuose būtų atsakingai planuojamas bendrųjų funkcijų efektyvumo didinimas, atsižvelgiant į strateginių veiklos planų projektų derinimo metu gaunamas Vyriausybės kanceliarijos pastabas.

Aplinkos ministerija į Vyriausybės kanceliarijos biudžeto derybų pažymoje pateiktas pastabas dėl efektyvumo didinimo veiklų 2017–2019 m. ministerijos strateginiame veiklos plane (2016 m. lapkričio mėn. redakcija) buvo atsižvelgusi iš dalies: numatyta priimti sprendimus ir parengti reikalingus teisės aktus dėl viešosios įstaigos „Grunto valymo technologijos“ reorganizavimo; dėl viešosios įstaigos turizmo centro „Palūšė“ likvidavimo; dėl saugomų teritorijų direkcijų sujungimo į stambesnes įstaigas. Tačiau ministerija nesuplanavo priemonių skirtų veiklos efektyvumui didinti personalo valdymo, turto valdymo ir priežiūros srityje, kurias siūlė Vyriausybės kanceliarija, atsižvelgdama į tai, kad Aplinkos ministerija viršija ministerijų medianas šiose srityse: 1,5 karto vienam darbuotojui tenkančias personalo valdymo funkcijų vykdymo išlaidas (ministerijoje jos sudaro 363,37 Eur, ministerijų mediana – 255,5 Eur) ir 1,4 karto vienam personalo valdymo darbuotojui tenkantį darbuotojų skaičių (ministerijoje – 58, ministerijų mediana – 81).2017 m. gegužės mėn. patvirtinus Aplinkos ministerijos 2017–2019 m. strateginio veiklos plano naują redakciją veiklos efektyvumo didinimo krypčių plane nebeliko. Tam tikrus veiklos efektyvumo didinimo darbus ministerija numatė 2018-2020 m. strateginiame veiklos plane: 2017 m. pradėto valstybinių miškų valdymo konsolidavimo vienoje valstybės įmonėje darbų tęsimas, aplinkos apsaugos valstybinės kontrolės sistemos veiklos efektyvumo, veiksmingumo ir skaidrumo didinimas, saugomų teritorijų, kraštovaizdžio ir biologinės įvairovės apsaugos politiką įgyvendinančių institucijų sistemos optimizavimas, aplinkos monitoringo sistemos tobulinimas, parengti rekomendacijas visoms viešojo sektoriaus institucijoms dėl ekologinių principų perkėlimo į viešąjį sektorių ir tausaus išteklių naudojimo ir t. t.Vyriausybės vykdomos strateginio planavimo sistemos pertvarkos metu planuojama pakeisti visą strateginio planavimo sistemą (planuojamas terminas 2020 m. IV ketv.), keisis ir ministerijų strateginių veiklos planų sudarymas. Bendrųjų funkcijų efektyvumo didinimo planavimo pokyčius vertinsime,  įgyvendinus pertvarką.


Socialinės apsaugos ir darbo ministro 2017-04-07 įsakymu A1-166 paskirti ministerijos 2017-2019 m. strateginio veiklos plano programų koordinatoriai bei asmenys, atsakingi už atskiras priemones. Įsakymu patvirtinta, kad teikiant ataskaitas apie vertinimo kriterijų pasiekimą, teikiama aiškinamoji informacija apie kiekvieno vertinimo kriterijaus planinės reikšmės nepasiekimo ar viršijimo priežastis. Tačiau Stebėsenos informacinėje sistemoje atsiskaitant už 2016 m. veiklos rezultatus nenurodytos priežastys arba jos nepaaiškina rezultato 3 proc. atvejų (nelaikėme trūkumu, jei paaiškinimai nepateikti prie vertinimo kriterijų, kurių viršijimas (nepasiekimas) buvo iki 10 proc.). Nustatyta 52 atvejai, kai klaidingai apibrėžiama kriterijaus kitimo kryptis, todėl sistemos generuojamose ataskaitose nepasiektos reikšmės žymimos kaip viršytos ir atvirkščiai.Vyriausybės vykdomos strateginio planavimo pertvarkos metu (planuojamas įgyvendinimo terminas 2020 m. IV ketv.) planuojama modernizuoti Stebėsenos informacinę sistemą, pritaikant ją naujai strateginio planavimo dokumentų sistemai. Pokyčius vertinsime,  įgyvendinus pertvarką.


Skatinant verslą įdarbinti mokslininkus, įteisinti lengvatą, sumažinančią MTEP projektus vykdančių tyrėjų atlyginimams tenkančias socialinio draudimo įmokas.

Lietuvos Respublikos ekonomikos ir inovacijų ministerija

Atsižvelgdami į valstybinio socialinio draudimo sistemos pokyčius, rekomendaciją laikome nebeaktualia ir stebėseną baigiame.Siekdama  surinkti visų suinteresuotų pusių nuomonę apie problemas, susijusias su Lietuvos mokesčių lengvatų MTEP taikymu, ir ją apibendrinti, Ekonomikos ir inovacijų ministerija (2018 m. liepos 31 d. sudarė Darbo grupę dėl inovacijų skatinimo fondo teisinio reguliavimo kūrimo ir pasiūlymų dėl finansinių lengvatų teikimo MTEP veikloms (toliau – darbo grupė). Šiai darbo grupei pavesta pateikti ministerijai pasiūlymus dėl finansinių lengvatų teikimo MTEP veikloms. Atitinkami teisės aktų pakeitimai, susiję su mokesčių lengvatų sistemos tobulinimu, bus parengti atsižvelgiant į darbo grupės pateiktus siūlymus.


Siekiant užtikrinti Privalomojo sveikatos draudimo fondo rezervo kaupimą, teisės aktuose nustatyti aiškius rezervo saugojimo reikalavimus.

2020-10-21 Privalomojo sveikatos draudimo fondo biudžeto sudarymo ir vykdymo taisyklės išdėstytos nauja redakcija (2020 m. spalio 21 d. Nr. 1181), kuria nustatyta, kad Privalomojo sveikatos draudimo fondo (toliau – PSDF) biudžeto neinvestuotos, nepaskirstytos ir mokėjimams atlikti nenaudojamos PSDF biudžeto rezervo lėšos saugojamos PSDF biudžeto rezervo sąskaitoje, o PSDF biudžeto rezervas turi būti sudarytas iki einamųjų biudžetinių metų gruodžio 31 d. Atskaitymų (pervedimų) į PSDF biudžeto rezervą planą tvirtina Valstybinės ligonių kasos direktorius. 2021 m. atskaitymų (pervedimų) į PSDF biudžeto rezervą planas patvirtintas 2021-01-27 įsakymu Nr. 1K-23, 2021-07-30 įsakymu Nr. 1K-230, 2022 m. pervedimų planas – 2022-01-07 įsakymu Nr. 1K-6. 2022 m. audito metu įvertinus PSDF rezervo sudarymą 2021 m. Fondo rezervo sudarymas 2021 m. ir laikymas  atitiko teisės aktų nuostatas.


Kad dėl nenaudojamo turto laiku būtų priimti racionalūs sprendimai, ieškoti būdų, leidžiančių vykdyti nuolatinę stebėseną įsitikinant turto buvimu ir būklės įvertinimu.

Sveikatos apsaugos ministerijoje įsteigtas struktūrinis padalinys Valstybės turto valdymo skyrius, ministro 2018-10-05 įsakymu Nr. V-1100 patvirtinti skyriaus nuostatai. Skyriaus darbuotojų pareigybėse nustatyta, kad jie analizuoja kaip naudojamas ministerijos, įstaigų prie ministerijos, ministerijos įsteigtų viešųjų įstaigų patikėjimo teise, panaudos ar nuomos sutarčių pagrindu valdomas valstybei nuosavybės teise priklausantis turtas, vyksta ir apžiūri turtą jo buvimo vietoje, rengia turto apžiūros pažymas, teikia išvadas ir pasiūlymus dėl jo panaudojimo efektyvumo ir (ar) nurašymo (likvidavimo). Faktiškai yra vykdomos perduoto pagal panaudos sutartis turto apžiūros turto buvimo vietoje. Sveikatos apsaugos ministro 2018-04-24 įsakymu Nr. V-512 patvirtintas ministerijos patikėjimo teise valdomo turto perdavimo panaudos pagrindais organizavimo ir turto valdymo priežiūros tvarkos aprašas. Apraše detalizuoti turto, perduoto panaudos pagrindais, priežiūros vykdymo reikalavimai ir kontrolė, numatytas turto buvimo vietoje įvertinimas.


Siekiant, kad teisė pavojingąsias atliekas tvarkyti būtų suteikta tik tiems atliekų tvarkytojams, kurių veikla nekels neigiamo poveikio visuomenės sveikatai, užtikrinti, kad išvados dėl planuojamos pavojingųjų atliekų tvarkymo veiklos būtų teikiamos įsitikinus būsimos taršos sklaidos skaičiavimų teisingumu.

Nacionalinis visuomenės sveikatos centras prie Sveikatos apsaugos ministerijos

Nacionalinio visuomenės sveikatos centro direktorius patvirtino Planuojamos ūkinės veiklos taršos sklaidos skaičiavimo pagrįstumo užtikrinimo tvarkos aprašą. Patvirtinus šį aprašą sukurta procedūra planuojamos ūkinės veiklos taršos sklaidos skaičiavimų teisingumui įvertinti.


Turto valdytojo planavimo dokumentuose nustatyti veiklos rodiklius, kurie parodytų perduoto turto valdymo efektyvumą.

Ministerija priėmė Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo pakeitimus, kuriais įtvirtintas kiekybinis efektyvaus perduoto turto valdymo ir naudojimo rodiklis sveikatos priežiūros viešosioms įstaigoms. Ministerijos 2019 m. veiklos plane (sveikatos apsaugos ministro 2019-02-22 įsakymas Nr. V-245) nustatyti valstybės turto, ministerijos valdomo patikėjimo teise, valdymo ir naudojimo rodikliai ir jų vertinimo kriterijai.Tačiau nustatyti rodikliai susiję su procesais (pvz., valdomo turto naudojimo ir disponavimo juo teisės aktų nustatyta tvarka koordinavimas, neterminuotų panaudos sutarčių atnaujinimas, Vyriausybės nutarimo projektų, perduodant turtą kitiems subjektams, parengimas) ir neleidžia įvertinti turto valdymo rezultatų ir efektyvumo. Be to, nėra aišku, kuo remiantis parinktos vertinimo kriterijų reikšmės.Atsižvelgus į tai, kad įgyvendinant audito rekomendacijas yra planuojama spręsti klausimą dėl tinkamiausio valstybės turto valdytojo parinkimo, tolimesnė šios rekomendacijos įgyvendinimo stebėsena netikslinga.


Siekiant skatinti nacionalinių parkų direkcijas teikti naujas paslaugas ir gauti papildomas pajamas parkų priežiūrai, peržiūrėti galiojančius teisės aktus ir prireikus priimti atitinkamus sprendimus.

Lietuvos Respublikos kultūros ministerija

Kultūros ministerija 2016 m. gruodžio 29 d. pakeitė Trakų istorinio nacionalinio parko direkcijos nuostatus ir peržiūrėjo šio parko ir Vilniaus pilių valstybinio kultūrinio rezervato direkcijų darbuotojų skaičių, jų funkcijas ir pareigybes.


Užtikrinti, kad būtų atlikta Kauno tardymo izoliatoriuje esančio viso turto, atsargų ir įsipareigojimų inventorizacija ir, atsižvelgiant į inventorizacijos rezultatus, būtų nustatyti teisingi apskaitos duomenys.

2018-07-12 pateiktas 2017-09-06 inventorizacijos  komisijos posėdžio protokolas Nr. 8-799 KTĮ direktoriaus įsakymas dėl 2017 metų neeilinės inventorizacijos atlikimo Valstybės kontrolei nepateiktas. Iš posėdžio protokolo matyti, kad į inventorizacijos komisijos sudėtį KD darbuotojai įtraukti, svarstyti 2017 m. neeilinės inventorizacijos rezultatai.  Posėdyje komisija nutarė siūlyti KTĮ direktoriui patvirtinti inventorizacijos rezultatus (iš viso 12 siūlymų – užpajamuoti, perduoti nenaudojamą turtą, mažinti materialiai atsakingų asmenų skaičių ir kt.). 2018-07-12 KD pateikė 2017-10-11 Kauno tardymo izoliatoriaus  2017 m. 9 mėn. Biudžeto ataskaitų rinkinį. Biudžeto ataskaitų rinkinio aiškinamojo rašto IV skyrius skirtas informacijai apie valstybinio audito  rekomendacijų įgyvendinimą. Išnagrinėjus pateiktą informaciją nustatyta, kad teiktų rekomendacijų įgyvendinimas vykdomas.2018-07-12 Kauno tardymo izoliatoriaus direktoriaus 2018-01-16 įsakymas Nr. 1-11 „Dėl valstybės turto nurašymo“ Šiuo įsakymu ilgalaikis materialusis turtas pripažintas nereikalingu ar netinkamu naudoti,  įpareigojama turtą nurašyti ir likviduoti. 2018-07-12 Kauno tardymo izoliatoriaus 2018-01-15 raštas Nr. 11-201  Kalėjimų departamentui „Dėl valstybinio audito rekomendacijų įgyvendinimo“. Išnagrinėjus šį raštą nustatyta, kad: 2017-08-08 KTĮ įsakymu Nr. I-278 sudaryta komisija neeilinei inventorizacijai atlikti; 2017-09-16 inventorizacijos  komisija posėdžio protokolu  Nr. 8-799 užprotokolavo  atliktos neeilinės inventorizacijos rezultatus; 2017-08-18 KTĮ įsakymu Nr. I-288  komisija  įpareigota vertinti ir nustatyti nepajamuoto ilgalaikio ir trumpalaikio turto, atsargų vertę grynąja realizavimo verte,  Buhalterinės apskaitos skyrius -  įtraukti šį turtą į apskaitą.; Buhalterinės apskaitos skyrius, vadovaudamasis 2017-12-28 posėdžio protokolu Nr. 8-1007, įtraukė turtą  į apskaitą – suma 1322,2 Eur.


Įvertinti Kauno tardymo izoliatoriaus struktūrą ir užtikrinti, kad ji atitiktų teisės aktų reikalavimus.

Įgyvendinant rekomendaciją, Kauno tardymo izoliatoriaus direktoriaus įsakymais buvo panaikintos Ūkio skyriaus pirties vedėjo, Ūkio skyriaus skalbėjo, Buhalterinės apskaitos buhalterio ir kasininko pareigybės. Įstaigos direktoriaus įsakymais taip pat papildyti pareigybių aprašymai funkcijomis, kurios tapo nuolatinio pobūdžio (papildyti Sveikatos priežiūros tarnybos klinikos laboranto, Personalo skyriaus inspektoriaus, Ūkio skyriaus elektriko, Ūkio skyriaus santechniko, Ūkio skyriaus sandėlininko pareigybės aprašymai). Įstaigoje buvo naujai parengti teisės aktai: Priemokų nustatymo, mokėjimo statutiniams valstybės tarnautojams ir valstybės tarnautojams bei vienkartinių pinginių išmokų, materialinių pašalpų skyrimo ir mokėjimo valstybės tarnautojams tvarkos aprašas; Darbuotojų darbo užmokesčio nustatymo tvarkos aprašas. Stiprinant įstaigos vidaus kontrolės sistemą, sudaryta nauja Finansinių, materialinių išteklių ir personalo valdymo taryba, kuri analizuoja įstaigos finansinę, ūkinę veiklą, teikia siūlymus įstaigos direktoriui lėšų panaudojimo, veiklos racionalizavimo ir personalo valdymo klausimais.


Rengiant naują Lietuvos Respublikos teritorijos bendrąjį planą, suformuluoti jo sprendinių stebėsenos rodiklių sistemą, pagal kurią būtų galima stebėti valstybėje vykstančius aplinkos pokyčius ir juos vertinti ekonominiais, socialiniais, aplinkosauginiais, kultūriniais aspektais.

Lietuvos Respublikos aplinkos ministerija

Vadovaujantis Lietuvos Respublikos teritorijų planavimo įstatymo 13 straipsniu ir siekiant sistemingai stebėti valstybės teritorijoje vykstančius kokybinius ir kiekybinius aplinkos pokyčius ir juos vertinti, patvirtinta Lietuvos Respublikos teritorijos bendrojo plano sprendinių įgyvendinimo programa, kuria nustatyti Lietuvos Respublikos teritorijos bendrojo plano sprendinių įgyvendinimo stebėsenos rodikliai, reikalingi vertinant planuojamos teritorijos ir jos aplinkos pokyčius ir tobulinant Lietuvos Respublikos teritorijos bendrojo plano sprendinius.


Siekiant, kad būtų įgyvendintas esminių viešosios geležinkelių infrastruktūros valdytojo funkcijų nepriklausomumas, būtina užtikrinti, kad įmokas už minimalųjį prieigos paketą ne tik nustatytų, bet ir surinktų nuo vežėjų nepriklausomos įstaigos ar įmonės.

LRV 2020-04-08 nutarimu Nr. 356  „Dėl  LRV 2004-05-19 nutarimo Nr. 610 „Dėl Užmokesčio už minimalųjį prieigos paketą apskaičiavimo ir skelbimo, konkrečios geležinkelio įmonės (vežėjo) mokėtino užmokesčio už minimalųjį prieigos paketą dydžio apskaičiavimo ir mokėjimo taisyklių patvirtinimo“ pakeitimo” buvo patvirtintos Užmokesčio už minimalųjį prieigos prie viešosios geležinkelių infrastruktūros paketą ir užmokesčio už skirtus, bet nepanaudotus viešosios geležinkelių infrastruktūros pajėgumus apskaičiavimo ir mokėjimo taisyklės, kuriose nustatyta, kad užmokestį už minimalųjį prieigos prie viešosios geležinkelių infrastruktūros paketą apskaičiuoja ir surenka viešosios geležinkelių infrastruktūros valdytojas, t. y. AB ,,Lietuvos geležinkeliai“ įsteigta dukterinė bendrovė viešosios geležinkelių infrastruktūros valdytojo funkcijoms vykdyti – AB ,,Lietuvos geležinkelių infrastruktūra“.